BISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Batak (Toba) Bengali Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Cibemba Croatian Czech Dangme Danish Drehu Dutch Efik English Estonian Ewe Fijian Finnish French Ga Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikamba Kikaonde Kikongo Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Luganda Luo Luswayiri Luswayiri (Congo) Luvale Luwalabu Macedonian Macua Malagasy Malay Malayalam Mam Marathi Maya Mixe Mongolian Myanmar Nahuatl (Central) Nahuatl (Northern Puebla) Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Ayacucho) Quechua (Bolivia) Romanian Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tamil Tatar Telugu Thai Tigrinya Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Vietnamese Wallisian Wolaita Xhosa Yoruba Zapotec (Isthmus) Zulu\nTEWALI muntu yeetaaga bukuumi ng’omwana eyaakazaalibwa. Bwe twali twakazaalibwa, obukuumi bwonna bwe twali twetaaga twabufunanga kuva eri bazadde baffe. Bwe twali twakatandika okutambula, twatunuuliranga abantu abakulu nga tulaba bawanvu nnyo era nga tubatya naddala nga bazadde baffe tebatuli kumpi. Naye omuzadde waffe bwe yatukwatanga ku mukono, twawuliranga emirembe.\nBwe twali tukyali bato, twali twetaaga nnyo bazadde baffe okutwagala n’okusiima bye tukola. Ate era bwe twakimanya nti bazadde baffe batwagala, kyatuzzangamu nnyo amaanyi. Bwe baasiimanga ebyo bye twabanga tukoze, kyatuzzangamu amaanyi ne tukola ekisingawo.\nBwe tweyongera okukula, mikwano gyaffe nabo baatugumyanga. Bwe twabeeranga nabo twabanga bagumu, era tetwatyanga kugenda ku ssomero.\nKyo kituufu nti ebyo bye tulabye waggulu bibaawo ng’omwana akulidde mu mbeera eyeeyagaza. Kyokka abaana abamu baba n’emikwano mitono, ate abalala bazadde baabwe tebabafaako. Melissa * agamba nti: “Buli lwe ndaba ebifaananyi by’ab’omu maka abali obumu era abasanyufu, mbeesiimisa era ne ŋŋamba nti, ‘Singa nange eyo y’embeera gye nnakuliramu.’” Oboolyawo naawe owuliranga Melissa.\nEBIZIBU EBIVA MU KUKULIRA MU MBEERA ENZIBU\nOyinza okuba nga weenyooma olw’engeri gye wakuzibwamu. Oboolyawo wakula tewali akufaako wadde okukulaga okwagala. Kiyinzika okuba nti bazadde bo baayawukana, naye ng’olowooza nti ggwe wabaviirako okwawukana. Oba kiyinzika okuba nga muzadde wo yakuvumanga oba yakutulugunyanga.\nKiki ekiyinza okubaawo ng’omwana akulidde mu mbeera ng’eyo? Abamu batandika okukozesa ebiragalalagala oba okunywa omwenge nga bakyali bato. Abalala beegatta ku bibinja by’abayaaye nga banoonya emikwano. Ate abamu bafuna abalenzi oba abawala nga bakyali bato, olw’okuba baba baagala okwagalibwa n’okufiibwako. Naye emikwano ng’egyo tegitera kuwangaala, era ekyo kyongera bizibu ku bizibu.\nAbavubuka abamu ababa beewaze okwenyigira mu bintu ng’ebyo bye twogeddeko waggulu, nabo oluusi bawulira nga tebalina mugaso. Ana agamba nti: “Nnali mukakafu nti sirina mugaso, kubanga ekyo maama wange kye yaŋŋambanga buli kiseera; sijjukira wadde omulundi n’ogumu lwe yanneebaza oba okuŋŋamba nti anjagala.”\nEmbeera gye tuba twakuliramu si ye yokka eyinza okutuviirako okuwulira nti tetulina mugaso. Ebirala ebiyinza okuleetera omuntu okuwulira nga talina mugaso kwe kwawukana ne mukyala we oba n’omwami we, okukaddiwa, oba okweraliikirira olw’endabika ye. K’ebe nsonga ki etuleetera okuwulira nga tetulina mugaso, essanyu lye tulina lituggwaako era tuba tetukyakolagana bulungi na balala. Biki ebiyinza okutuyamba obutawulira nti tetuli ba mugaso?\nKikulu okukijjukira nti Katonda atufaako ffenna era ayagala okutuyamba. Okuyitira mu nnabbi Isaaya, Katonda yagamba nti: “Teweeraliikirira, kubanga nze Katonda wo. Nja kukuwa amaanyi era nja kukuyamba, nja kukuwanirira n’omukono gwange ogwa ddyo ogw’obutuukirivu.” (Isaaya 41:10, 13) Nga kizzaamu nnyo amaanyi okukimanya nti Katonda mwetegefu okutuyamba! Tetwetaaga kweraliikirira kintu kyonna!\nBayibuli eyogera ku bantu abaalina ebibeeraliikiriza naye ne beesiga Katonda. Kaana, maama wa Samwiri, yawuliranga nti talina mugaso olw’okuba yali mugumba. Muggya we yamukudaaliranga olw’okubutazaala. N’ekyavaamu, Kaana yakaabanga era n’emmere n’emulema okulya. (1 Samwiri 1:6, 8) Naye bwe yamala okusaba Katonda, teyaddamu kunakuwala.—1 Samwiri 1:18.\nKabaka Dawudi naye oluusi yeeraliikiriranga. Okumala emyaka mingi, Kabaka Sawulo yamuyigganga ng’ayagala okumutta. Emirundi mingi Dawudi yabulako katono okuttibwa, era ekyo kyamweraliikirizanga nnyo. (Zabbuli 55:3-5; 69:1) Wadde yalina ebizibu ebyo byonna, yagamba nti: “Nja kugalamira nneebake mirembe, kubanga, Ai Yakuwa, ggwe wekka andeetera okuba mu mirembe.”—Zabbuli 4:8.\nKaana ne Dawudi bombi ebizibu byabwe baabitegeeza Yakuwa, era yabayamba. (Zabbuli 55:22) Tuyinza tutya okubakoppa?\nEBINTU BISATU EBISOBOLA OKUKUYAMBA\n1. Weesigenga Yakuwa Kitaffe ow’omu ggulu.\nYesu yatukubiriza okumanya Kitaawe, era “Katonda omu ow’amazima.” (Yokaana 17:3) Omutume Pawulo yawandiika nti: “[Katonda] tali wala wa buli omu ku ffe.” (Ebikolwa 17:27 Omutume Yakobo naye yawandiika nti: “Musemberere Katonda naye anaabasemberera.”—Yakobo 4:8.\nBwe tukimanya nti Kitaffe ow’omu ggulu atwagala ennyo era atufaako, kituyamba obuteeraliikirira. Kiyinza okukutwalira ekiseeera kiwanvuko okwesigira ddala Katonda, naye abamwesize baganyuddwa nnyo. Caroline agamba nti: “Bwe nnatandika okwesiga Katonda, yafuuka nga Kitange gwe nsobola okutegeeza byonna ebinneeraliikiriza. Ekyo kyannyamba okuwulira emirembe!”\nRachel naye agamba nti: “Bwe nnasigala nzekka nga siri ne bazadde bange, Yakuwa ye yannyamba obutennyamira. Nnamusabanga annyambe mu bizibu bye nnalina, era yannyambanga.” *\n2. Kolagana n’abo abaagala Katonda.\nYesu yagamba abayigirizwa be nti: “Mmwenna muli ba luganda.” (Matayo 23:8) Yali ayagala abagoberezi be baagalane ng’abantu ababeera mu maka agamu.—Matayo 12:48-50; Yokaana 13:35.\nMu nkuŋŋaana z’Abajulirwa ba Yakuwa abantu baba bumu era baagalana ng’ab’oluganda. (Abebbulaniya 10:24, 25) Abantu bangi bwe bagenda mu nkuŋŋaana z’Abajulirwa ba Yakuwa bazzibwamu amaanyi era ne kibayamba obuteeraliikirira nnyo.\nEva agamba nti: “Nnalina mukwano gwange nfiirabulago mu kibiina ky’Abajulirwa ba Yakuwa gye nkuŋŋaanira, era yategeeranga mbeera gye nnabangamu. Yampulirizanga nga nnina kye mmubuulira, yansomeranga Bayibuli, era yasabirangako wamu nange. Teyanvanga ku lusegere. Nnamweyabizanga ne kinnyamba okufuna obuweerero ne mba nga seeraliikirira nnyo.” Rachel ayogeddwako waggulu naye agamba nti: “Nnafuna maama ne taata mu kibiina ky’Abajulirwa ba Yakuwa. Bandeetera okuwulira nga njagalibwa era nga nfiibwako.”\n3. Yagala abalala era beera wa kisa.\nBw’oyagala abalala era n’oba wa kisa gye bali, ojja kufuna emikwano egya nnamaddala. Yesu yagamba nti: “Okugaba kulimu essanyu okusinga okuweebwa.” (Ebikolwa 20:35) Gye tukoma okwagala abalala, nabo gye bakoma okutwagala. Yesu era yagamba nti: “Mugabenga, nammwe abantu balibagabira.”—Lukka 6:38.\nOkwagalana kutuleetera okufuna emirembe. Bayibuli egamba nti, “okwagala tekulemererwa.” (1 Abakkolinso 13:8) María agamba nti: “Nkimanyi nti ebintu ebimu bye ndowooza ebindeetera okweraliikira oluusi tebiba bituufu. Naye ekinnyamba okweggyamu ebirowoozo ng’ebyo, kwe kukolera abalala ebirungi. Mpulira essanyu buli lwe nkolera abalala ebirungi.”\nTUJJA KUFUNA EMIREMBE EGY’OLUBEERA\nAmagezi agaweereddwa waggulu, tegayamba muntu kufuna mirembe gya lubeerera naye omuntu bw’agakolerako asobola okufuna obuweerero. Caroline agamba nti: “Wakyaliwo ebinneeraliikiriza, naye sikyalowooza nti siri wa mugaso. Nkimanyi nti Katonda anfaako nnyo, era nnina emikwano mingi eginzizaamu amaanyi.” Rachel naye agamba nti: “Oluusi mpulira nga ndi mwennyamivu. Naye nnina ab’oluganda mu kibiina be nneebuuzaako ne bampa amagezi agannyamba okusigala nga nnina endowooza ennuŋŋamu. N’ekisinga obukulu, nnina Kitange ow’omu ggulu gwe ntegeeza buli lunaku ebinneeraliikiriza ne nfuna obuweerero.”\nBayibuli eyogera ku nsi empya ejja okubaamu emirembe egy’olubeerera\nEbitweraliikiriza byonna binaatera okuggwaawo. Bayibuli eyogera ku nsi empya ejja okubaamu emirembe egy’olubeerera. Bayibuli egamba nti: “Buli muntu alituula wansi w’omuzabbibu gwe ne wansi w’omutiini gwe, era tewalibaawo n’omu abatiisa.” (Mikka 4:4) Mu kiseera ekyo tewali n’omu ajja kututuusaako kabi. N’ebintu ebibi ennyo ebyatutuukako “tebirijjukirwa.” (Isaaya 65:17, 25) Katonda n’Omwana we Yesu Kristo, bajja kuleeta “obutuukirivu obwa nnamaddala.” Era ekyo kijja kuvaamu “obuteefu n’obutebenkevu eby’olubeerera.”—Isaaya 32:17.\n^ lup. 5 Amannya gonna gakyusiddwa.\n^ lup. 20 Abo abaagala okufuuka mikwano gya Katonda, Abajulirwa ba Yakuwa babayigiriza Bayibuli ku bwereere.\nEmbeera Abamu Ze Bayiseemu\n“Taata bwe yakomangawo awaka ng’atamidde, yabanga mukambwe nnyo era yamboggoleranga. Yabanga ng’ensolo enkambwe eyigga. Ate nze nnabanga ng’akaliga akatidde ennyo era nneekwekanga. Nnabeeranga mu kutya kumpi buli lunaku.”—Caroline ng’ayogera ku mbeera gye yakuliramu.\n“Nnali mpulira nga sirina muntu yenna gwe nnyinza kwesiga. Nnawulira ng’omuntu abulidde ku lusozi oluwanvu nga ndaajana nfune obuyambi naye nga tewali muntu yenna ampulira, wadde okujja okunnyamba.”—Eva, eyagattululwa n’omwami we.\n“Taata yaŋŋambanga nti, ‘Oli mubi nnyo, teri n’omu alikwagala!’ Okumala emyaka mingi ngezezzaako okukakasa omutima gwange nti siri muntu mubi era nti abantu abalala banjagala. Nnabanga mwennyamivu era nga njagala omuntu ambudaabuda naye nga tewali n’omu.”—Mark.\n“Ebiseera ebimu bwe ntunuulira omukazi alabika obulungi, mmugeraageranya ku kimuli ekirungi omuntu yenna ky’ayagala okuteeka mu nnyumba ye. Naye nze nninga omuddo ogw’omu nsiko ogutasikiriza muntu yenna.”—Omuwala ayitibwa María.\n“Nga nnina emyaka 12, bazadde bange baagenda okukolera mu nsi endala ne bandeka awaka okulabirira bato bange babiri. Nnawuliranga ekiwuubaalo kya maanyi. Nnayagalanga omuntu okundabirira n’okunneebaza olw’ebyo bye nnali nkola. Naye nnawuliranga ng’omuntu abulidde mu kibira ekinene. Wadde nga nneeyongera okulabirira bato bange, nnali njagala okuva mu mbeera eno nange mbeereko omusanyufu.”—Rachel.


Bukedde Online - Jennifer Musisi anaazizzaako ab'e Luzira ennaku\nJennifer Musisi anaazizzaako ab'e Luzira ennaku\nOluguudo lw'e Kasubi luwedde Musisi n'alabula\nOmugotteko gw'ebidduka gufiiriza buli Munn...\nDAYIREKITA wa Kampala Jennifer Musisi Ssemakula yeerabizza abasibe mu kkomera e Luzira ennaku bw’abagabidde ebintu bya bukadde n’abatwalira n’abayimbi ne babakubira emiziki egibacamudde.\nJennifer Musisi n’ebintu bye baawadde abasibe.\nAbayimbi okuli Mathius Walukagga ne David Mugema abaasasuddwa omusuubuzi Mohamed Ssebuwufu owa Pine naye eyali e Luzira, endongo yabasaanudde nga babayimbira obuyimba obubazzaamu amaanyi n’okubawa essuubi.\nOmukolo gwabaddewo ku Lwokutaano mu Upper Prison nga gwetabiddwaako abakulu okuli kaminsona w’ekkomera Serestine Twesigye, akulira ebyokwerinda by’amakomera mu Kampala n’emiriraano, John Bosco Tumwebaze atwala ebyokwerinda by’ekkomera Moses Ssentalo, abakungu ba KCCA n’abakulira amakampuni ag’enjawulo omuli Movit, Harish International, ofi isi ya Katikkiro n’endala.\nJennifer n’abakungu be yabadde nabo baabalambuzza ekkomera, ekifo abasibe we bakolera ebibajje omuli entebe, ebitanda, ffi riigi ezikolebwa mu miti n’ebirala.\nOluvannyuma baalambudde ebibiina abasibe mwe basomera n’ekkomera ly’abakyala eno ng’abasibe bwe bayimba.\nOluvannyuma Walukagga ne David Mugema baayimbye ne bategeeza nti, Mohamed Ssebuwufu ye yabaweerezza basanyuse ku basibe kubanga naye ennaku y’ekkomera agimanyi.\nWalukagga ng’abiibya n’abamu ku basibe.\nMusisi yategeezezza abasibe nti embeera gye balimu si ya nkomerero wabula mitendera omuntu Katonda mw’amuyisa okumutuusa ku ddaala eddala era tebeekubagiza Katonda takola nsobi.\nYagambye nti yakolaganye n’emikwano gye okugula ebintu ebyo era agenda kweyongera okubasakira ebintu abatwaalire.\nYategeezezza nti Ssebuwufu yabagulidde ente gye baavuginyizzaako mu mizannyo egy’enjawulo, n’abagulira emigaati 1,000 era nti agenda kwongera okubaweereza obuyambi.\nAtwala ebyokwerinda by’amakomera mu Kampala n’emiriraano, John Bosco Tumwebaze eyabadde ne kaminsona w’amakomera Serestine Twesigye n’atwala ebyokwerinda bya Luzira Moses Ssentalo baasabye abalina obusobozi abalala bongere okuyamba ekkomera. “Naffe abaserikale tulinga basibe kubanga abantu baatwerabira.\nAte ffe tuli bubi kubanga abasibe balina ebibonerezo ebigere era bwe binaggwaako nga baddayo naye ffe tuli wano. Tusaba mwongere okutulowoozaako kubanga embeera y’abantu baffe gye balimu teyawukana nnyo naffe” Tumwebaze bwe yagambye.\nAbakulu b’ekkomera baasanyukidde ebyabaweereddwa omwabadde eppipa z’amazzi, ebidomola bya kasasiro, ssukaali, omuceere, emigaati, butto engoye n’ebitabo n’ebirala.\nLukwago azize olukiiko lwa Beti Kamya\nNakawa Naggulu estates: Awaagobwa famire 1,750 efuuse nsiko!\nSHEIKH KAWERE: Asaba nga Balokole, asuula ebigwo n'okugaba amazzi g'omukisa\nBy'olina okukola ku lunaku lwa Arafa


Amasomo ya Virtual ku gukuramo inda kwa muganga | HTU\nLonda omusomo gwoyagala\nEmisomo egitegekebwa gya bba kuggu abakwasaganya okuyamba abakyala okujjamu embuto nga tebafunye buzibu. Londawo omusomo gwoyagala.\nOkujjamu embuto mumbera zo kuyamba abantu\nOmusomo guno ogw'okumutimbagano gutegekeddwa okusasanya amawulire agakwata ku basawo abayamba abakyala okujjamu embuto oba okujjamu embuto nga abakyala bakozesa empeke mumbeera zo kuyamba abantu. Byogenda okuyiga mu musomo guno bijja kukuyamba okulaba nga abakyala batusibwako engeri y'okujjamu embuto era nga tebafunye buzibu. Omusomo gutegekwa enkolagana wakati wa Médecins Sans Frontières ne www.HowToUseAbortionPill.org\nOkwejjamu olubuto gwe mwenyini\nOkusoma kuno kwakolebwa kulw'omuntu yenna ayagala okuyiga ebisingawo ku kyokujjamu olubuto, oba okufuna amujjamu olubuto ngali waka. N'obubaka bwogenda okuyiga mu musomo guno, osobola okuyamba okukakasa nti ebyokujjamu olubuto n'amakerenda tekulina buvunne, kusoboka okufunibwa, era kwesigika. Essomo lino lyakolebwa mu kukolagana wakati wa Médecins Sans Frontières ne www.HowToUseAbortionPill.org\nWeyunge ku ssomo lino


Bukedde Online - Omusuubuzi w'ebyennyanja yattiddwa mu bukambwe abaamusse ne beekwasa akabenje\nOmusuubuzi w'ebyennyanja yattiddwa mu bukambwe abaamusse ne beekwasa akabenje\nAmasasi, ttiyaggaasi n'abajaasi e Mukono n...\nRichard Kawooya Luyonde 54, abadde omusuubuzi w’eby’ennyanja abadde akolera mu kkampuni ya Gishenyi Fish Supplies etunda eby’ennyanja e Rwanda n’e Congo enfa ye yalese ebibuuzo ekyawalirizza poliisi y’e Masaka okukwata abantu babiri bagiyambeko mu kunoonyereza.\nRichard Kawooya Luyonde 54, abadde omusuubuzi w'eby'ennyanja abadde akolera mu kkampuni ya Gishenyi Fish Supplies etunda eby'ennyanja e Rwanda n'e Congo enfa ye yalese ebibuuzo ekyawalirizza poliisi y'e Masaka okukwata abantu babiri bagiyambeko mu kunoonyereza.\nLuyonde abadde mmemba mu kibiina kya Father's Union kigambibwa nti, yatemuddwa ku Ssande abaamusse ne bapanga akabenje okugezaako okubuza obujulizi.\nMmotoka gye yabaddemu kika kya FUSO, baagitomezza omuti okulaga nti yabadde afudde kabenje kyokka mutabani we, Edward Mubanda Kabuye yagambye nti, kitaawe baamukubye nnyondo.\nYagambye nti, omulambo gwe gwasangiddwako ebisago by'ennyondo bisatu ku mutwe era bateebereza nti, yasoose kuttibwa oluvannyuma ne bapanga akabenje.\nAba ffamire baategeezezza nti, ddereeva Hassan Kato yabakubira essimu n'abagamba nti, baabadde bagudde ku kabenje era Luyonde afiiriddewo mbulaga ate ye, (Kato) aliko kikuba mukono wabula baagenze okutuuka awagudde akabenje ku kyalo Kingo mu disitulikiti y'e Lwengo nga Kato talabikako.\nNnamwandu yakaabizza abantu mu kusaba olw'engeri gye yanyumizza emboozi yabwe eyasembyeyo ne bba gw'abadde amaze naye emyaka 34 mu bufumbo.\nYagambye nti, bba yavudde awaka ku Lwokutaano ku ssaawa 11 ez'okumakya nga waliwo omukyala eyabadde amuyise okumutwalira eby'ennyanja era agamba, olwamaze okubitikka, yazzeeyo awaka okukyusa engoye n'agezaako okumuwa emmere n'agigaana.\nYagambye nti, buli lw'abadde agenda safari, abadde amukubira essimu era bwe yali ayingira Rwanda, yakuba essimu ku Lwomukaaga n'amugamba nti, ali ku nsalo n'amusabira mukama amukulembere.\nYannyonnyodde nti, ku Lwomukaaga ku ssaawa ssatu n'ekitundu ez'ekiro yaddamu n'amukubira n'amugamba nti, ali Kabaale akomawo era yawulidde ekkanisa bakkiriza abantu 200 okusaba ayagala akubirire atuuke mu kiro kumakya asobole okukeera okugenda okusaba.\n"Yangambye ekimu eky'ekkumi ky'abadde atereka Covid yenna ayagala akiweyo nemugamba mukama akukulembere n'angamba amiina, ekyo kye kigambo kya Richard kye nasembye okuwulira." Nnamwandu bwe yagambye.\nYayongeddeko nti, ku Ssande, yabadde mu kisenge essimu n'evuga yagenze okugitunulako nga bba y'akuba era yalowoozezza nti, agenda kumugamba ggulawo ggeeti nkomyewo wabula kyamuweddeko eyabadde ku ssimu bwe yamugambye nti, bbawo afudde.\n"Namugambye ekyo tekisoboka n'addamu n'angamba nti, kituufu afudde nemubuuza afudde atya n'angamba nti, bagudde ku kabenje ne ddereeva bonna bafudde tewali muntu y'atuseewo." Nnamwandu bwe yayongeddeko wakati mu kukulukusa amaziga.\nEbintu abazadde bye bakola ebyonoona abaana\nEngeri gy'ogunjula omwana nga tokozesezza bukambwe


Bukedde Online - Kkooti eyimirizza okutunda eby'obugagga bya SHUMUK ku nnyondo\nKkooti eyimirizza okutunda eby'obugagga bya SHUMUK ku nnyondo\nOmujaasi yeekobanye ne mukazi n'amuwamba...\nKKOOTI eyimirizza okutunda eby'obugagga bya kkampuni za Shumuk ebibadde birina okutundibwa ku Mmande nga April 23 ku ssaawa 5.\nMukesh Shukla (ku kkono), nnannyini Shumuk ng'aliko by'ayogeraganya ne looya gye buvuddeko ku kkooti e Makindye. EKIF: DAILY MONITOR\nKino kiddiridde kkampuni zino okudduka kipayoppayo mu kkooti nga zagala eyimirize bbanka ya dfcu okutunda ebintu byabwe eby’enjawulo ku nnyondo.\nEbintu byabwe bibadde birina kutundibwa leero ku Mmande ku ssaawa 5 ez’oku makya kyokka omumyuka w'omuwandiisi wa kkooti Enkulu etawulula enkaayana z'ebyobusuubuzi mu Kampala, Festo Nsenga n'ayimiriza okutunda.\nEkiragiro kino kya nnaku 30 zokka kyokka bo aba Shumuk bagamba nti obuwumbi 10 baabusasula dda.\nEbintu ebibadde birina okutundibwa kuliko LRV 3045 folio 3 poloti M 551 e Bbanda, FRV 907 folio 2 poloti M552 Bbanda , LRV 2948 folio 1 poloti M567 Bbanda, LRV 3506 folio 5 poloti 9 ku luguudo lwa Mukaabya ne LRV 3560 folio 2 poloti 148-152 e Ntinda.\nKino kiddiridde okulanga ebintu bino mu mawulire nti bya kutundibwa ku nnyondo nga bbanka ya dfcu bagamba nti babanja obuwumbi 10 era ebintu ebyo bibadde bya kutundibwa leero ku Mmande.\nWabula aba Shumuk bagamba nti eyali Crane bank yatunda eky'obugagga kyabwe ekiri ku FRV 355 folio 21 poloti 21-27 ekisangibwa ku Buganda road nga kibalirirwamu obukadde 3 obwa ddoola ne bakiguza Farida Nabirongo.\nCrane bank ne beesasula obuwumbi 10 obubanjibwa era nga November 10, 2016 maneja avunaanyizibwa ku nsonga eno n'abawa lipoota eraga nti bamazeeyo ebbanja eryo kyokka kyabeewunyisizza okulaba nga balanze mu mawulire nti ebintu byabwe bitundibwa ku nnyondo.\nLooya wa dfcu Bank, Ernest Kalibbala yategeezezza kkooti nti tewali bujulizi bulaga nti Shumuk yatunda ne basasula ssente zino.\nBwe baba baagala okuyimiriza okutunda basasuleko waakiri bitundu 30 ku buli 100 ku ssente ezibabanjibwa.


Ssentebe Bakaluba; Obugaali ssi bwammwe nga abantu, bwa nkiiko z'abyalo mubukozese bulungi - Watchdog Uganda\nSsentebe Bakaluba; Obugaali ssi bwammwe nga abantu, bwa nkiiko z’abyalo mubukozese bulungi\nRev. Peter Bakaluba Mukasa ku kkono oluvanyuma lw'okukwasa ba Ssentebe be byalo bye Mpunge obugaali obwawereddwayo Gavumenti okubayamba okutambuza emirimu\nSsentebe wa Disitulikiti ye Mukono Rev. Peter Bakaluba Mukasa alabudde abakulembeze be byalo bonna mu Mukono obutetantala kukozesa bubi bugaali bubawereddwa Gavumenti, nti kubanga ssi bwabwe nga abantu wabula bwa byalo enkiiko ezibifuga saako n’abantu be bakulembera.\nBakaluba agamba nti buno obutafananako n’abuli obw’ekibiina ekiri mu Buyinza NRM obwagabibwa mu kiseera ky’okulonda, buno bwo bwa Ggwanga era bwawereddwayo Gavumenti eyawakati, era nga bulina okukozesebwa olukiiko olufuga ekyalo saako n’okuyambako ku batuuze ababa balina eby’etaago.\n“Oba oli awo Gavumenti yandibadde ebawa entambula esingako wano naye nammwe mulaba terina sente kale tukozese kye tufunyeeko ate tukikwate bulungi nga bwetulinda ne bialala” Bakaluba bwe yategezezza.\nOkwogera bino yabadde awaayo obugaali obwawerezebwa Gavumenti eri ba Ssentebe be byalo mu magombolola okuli Mpunge, Nakisunga ne Ntenjeru Kisoga Town Council ku lw’okuna.\nBbo ba Ssentebe abaafunye obugaali baasabye Gavumenti okwongera okubalowozaako bafunirwe ebyetaago ebisingako awo kubanga balina emirimu mingi egibetolodde kyokka nga bakolera bitole bya mmere, nabalala baategezezza nti basusse omutindo gw’obugaali nga Gavumenti yandivuddeyo ne ntekateeka esingako awo.\nMu mwaka gwa 2011 Gavumenti yasalawo okufunira ba Ssentebe ba LC1 abasoba mu 70,000 obugaali okusobola okubayambako mu ntambuza ye mirimu ku byalo byabwe, era nga entekateeka eno yali etereddwako obuwumbi 4 n’obukadde 600.


Bukedde Online - Munnayuganda atandiseewo ekkolero ly’emmotoka\nZiizino endwadde endala ezirina obubonero obufaanana obwa corona...\nMunnayuganda atandiseewo ekkolero ly’emmotoka\nUNRA emalirizza enteekateeka z'okuzimba oluguudo...\nEkisumuluzo lwe kiremesa mmotoka okwaka\nEmikisa gya Uganda okufuna ekkolero ly’emmotoka gyeyongedde okutangaala, oluvannyuma lwa Munnayuganda okutandikawo ekkolero eripanga emmotoka za bbaasi ennene ez’omulembe ng’ekirooto kye kya kutandika kwekolera bitundu bya mmotoka eno ebyenjawulo ng’asuubira okuzifulumya mu myaka etaano.\nMetu Katabaazi nnannyini kkampuni ng’alaga bbaasi emaze okupangibwa.\nMetu Katabaazi omwaka guno yatandikawo ekkolero ly’emmotoka lye yatuuma Metu Zhongtong Bus Company e Namanve mu kibangirizi ky’amakolero eripanga bbaasi ng’ebitundu by’emmotoka eno ebisinga yabiggya Buyindi mu kkampuni ya Zhongtong.\nEkkolero lino liggya ebitundu bya sipeeya oba ebyuma bya bbaasi eby’enjawulo e Buyindi ebipangibwa mu kkolero lyabwe e Namanve we bakolera bbaasi zino ezifuluma nga ziwedde okupangibwa mu buli kimu nga zifuluma zisobola okukola ku luguudo.\nKatabaazi agamba ekkolero lino yalitandika n’emitwalo 35 egya ddoola nga kati lifulumya bbaasi ez’omulembe ezitundibwa ku bbeeyi eya wansi ennyo okwawukanako n’ezo ezisuubulwa ebweru w’eggwanga.\nZirina ebirungi bingi okusinga ezisuubulwa ebweru ng’okunywa amafuta amatono, okubeera ne sipeeya owa layisi kuba bamutuusa mu bungi n’okubeera ku mulembe ng’enzigi za limooti.\nBbaasi egula obukadde 400 zokka Zhong Tong bbaasi okufaananako ne bbaasi endala ezisuubulwa wabweru w’eggwanga etuuza abantu 67, erina oluggi olwa swiiki ne limooti, erina bbuutu ennene etikka ebintu ebiwerako, ng’ewenyuka emisinde kyokka ng’egulwa obukadde 400zokka okwawukanako n’ezisuubulwa ebweru ezigulwa obukadde 450 okutuuka ku 500.\nAlina ekirooto ky’okukola sipeeya w’emmotoka Ebyuma byonna bye bapanga okukola bbaasi eno babisuubula wabweru wa ggwanga nga Katabaazi agamba nti ayagala kukendeeza muwendo gwa sipeeya oba ebitundu by’aggya ebweru nga mu myaka etaano alina ekirooto ky’okwekolera ebyuuma byonna ekitegeeza nti Uganda ejja kuba efunye ekkolero ly’emmotoka ng’Abazungu abeebuuzaako bwebuuza ku nsonga ez’enjawulo.\nOno agamba nti waakutandika n’ebitundu by’emmotoka ebyangu omuli ekitanda, kyesisi, diifu, entebe, enzigi, ggiya bokisi, n’ebirala wabula nga kati yamalirizza enteekateeka z’okuzimba ekkolero ly’entebe e Jinja.\nKatabaazi agamba kino bw’anaaba akituuseeko waakutandika okukola emmotoka endala omuli pick up ne bu bbaasi obutono.\nEkkolero lino lyafulumya emmotoka esooka mu July ng’era bagamba nti olw’okuba batandika butandisi basobola okukola bbaasi 10 zokka buli mwezi nga balina ekirooto ky’okwongeza ku muwendo guno.\nWano Katabaazi we yasinzidde n’asaba Gavumenti obuyambi kuba singa emukwatirako kkampuni ye eno esobola okuku amangu ddala n’eyongeza ku bakozi nga gavumenti esaze ku misolo ku byuma by’ayingiza ssaako okumwongera ku kasente oba oku\nAgafa ku bidduka,\nGavt. ewadde URA ekiragiro okwesonyiwa akawunti z'abantu\nEbya Gen. Sejusa biwanvuye: Si waakwetaba mu kulonda kw'Obwapulezidenti\nOmugotteko gw’ebidduka gufiiriza buli Munnakampala ssente 1,381,968/- buli mwaka!\nCORONAVIRUS: Ekitebe kya America...\nGAVUMENTI ya Amerika ewadde Uganda ebyetaagisa okulwanyisa ssennyiga omukambwe.


Bukedde Online - Abasumba baagala Paapa akkirize abafumbo okukulembera mu mmisa\nAbasumba baagala Paapa akkirize abafumbo okukulembera mu mmisa\nEbifaananyi ssonsomola eby'Embuutu y'Embuu...\nEkimu ku bintu ebyabadde ebyebbugumu mu kukubaganyizibwako ebirowoozo kye ky’okukirizaa abafumbo okuyingira obufaaza batandike okukulembera mmisa naddala bifo etabeera kusaba olw’obutabaayo bafaaza.\nABASUMBA ba Klezia abali mu lutuula olw'enjawulo e Vatican basabye Paapa Francis alowooze ku ky'okukiriza abasajja abafumbo okuyingira obusosodooti naddala mu bitundu by'amaserengeta ga Amerika etali bawereza ba Eklezia bamala.\nAbasumba era basabye Paapa ayongere abakazi ebifo eby'obuwereza mu Klezia. Bino bye bimu ku byatuukiddwaako olukiiko lw'Abasumba olw'enjawulo olukwata ku bitundu by'omu maserengeta ga Amerika olumaze ennaku esatu.\nAbasumba baagambye nti ekitundu kya Amerika ekyo kirina ebizibu bingi omuli okunyunyuunta abantu abazaaliranwa, okwonoona obutonde bw'ensi n'ebbula ly'Abasosolodooti.Paapa yagambye nti ajja kutunula mu nsonga zino ng'omwaka tegunagwaako.\nKyokka okusaba kw'Abasumba naddala ku by'okukiriza abafumbo okuyingira obusolodooti mu Klezia kiyinza okuvaako obuzibu mu Klezia mu nsi yonna kuba kino tekikirizibwa.\nOlukung'ana luno lwabaddemu Abasumba 184 okuva mu kitundu ekimanyiddwa nga Amazon mu Amerika era lwetabiddwaamu Abassita n'abakikiridde abantu abazaalranwa mu .\nEkimu ku bintu ebyabadde ebyebbugumu mu kukubaganyizibwako ebirowoozo kye ky'okukirizaa abafumbo okuyingira obufaaza batandike okukulembera mmisa naddala bifo etabeera kusaba olw'obutabaayo bafaaza.\nAbasumba baagambye nti engeri Klezia gye yakiriza Abawule b'Ekkanisa abaali abafumbo ne bakyuka ne badda mu Klezia okubeera ne bakazi baawe, Paapa asanye addiremu abafumbo abalina empisa okuyingira obufaaza bawereze abantu ba Katonda.\nAbaagalana abeewamba ne bakanda aba famire ssente basindikiddwa Luzira\nWakiso ne JMC Hippos bali butoola mu Big League\nSsaalongo bamusalidde ogw'okujamawaza ekibuga n'azirika\nPaapa asabye bannaddiini okukkiriza enkyukakyuka\nMakulu ki agali mu nkoofiira za bannaddiini?


Bukedde Online - Ensonga lwaki omukazi omufumbo talina kusuulirira ensonga z’ekisenge\nOmukazi yanjiwa ku lunaku lw’okwanjula\nOmukazi bwe yeegatta omubiri gwe n’obwongo bikkakkana.\nOMUZANNYO gw’abafumbo mpagi nkulu mu maka, era ssinga abafumbo balemwa okugituukiriza obufumbo butandika okuyuuga. Wabula ng’oggyeeko okunyumirwa n’okwesanyusa, bannassaayansi bazudde nti ssinga omukazi asuulirira omuzannyo guno, ayinza okufuna obulwadde obukosa obukyala bwe.\nEmbeera eno emanyiddwa nga “Vaginal Atrophy”. Ereetera obukyala okukalira ddala, ebisenge ebiri mu bukyala nabyo bikogga era nga kino kibaawo olw’ekirungo kya “estrogen” okukendeera mu mubiri.\nEkirungo kino kye kivunaanyizibwa okukola ebirungo ebiyamba omukyala mu nsonga z’okwegatta n’okuzaala. Embeera eno wabula esinga kubaawo mu bakyala abatakyagenda mu nsonga (menopause) wadde ng’oluusi yeeyolekera ne mu bakyali abato naddala ssinga ekirungo ekyo ekya “estrogen” kiba kikendedde mubiri gwe. Oluusi ebaawo mu bakyala abajjanjabwako obulwadde bwa kookolo naddala abo abajjanjabwa kookolo w’amabeere.\nOkunywa sigala nakyo kitaataaganya entambula y’omusaayi mu mubiri ekiremesa obukyala n’ebitundu by’omubiri ebirala okufuna omukka gw’obulamu (oxygen) nga kino kikaza obukyala.\nOmukyala afunye ekizibu kino buli lw’agezaako okwegatta alumizibwa, afuna okusiiyibwa mu bukyala ssaako n’okubabuukirirwa nga n’oluusi asobola okufuna endwadde ezikwatagaana n’akawago.\nAsobola n’okufuna obuzibu mu kufuyiisa olw’enkwatagana eri wakati w’obukyala n’akawago. Noolwekyo olw’okuba ebinywa ebifuga ebitundu bino biba tebikola y’ensonga lwaki afuna obuzibu bw’ekika kino.\nEkizibu nti abakazi abafuna embeera eno balowooza nti bulwadde bwa kikaba era nga babuggye mu kwegatta sso nga kino kiba kikyamu. Dr. Isma Jjuuko ajjanjaba abakyala bw’alwawo okwegatta kizibuwala okufulumya ebicaafu byonna ebiyinza okuba mu bukyala.\nYagambye nti, omukazi bwe yeegatta, amazzi agafulumizibwa omusajja wamu n’omukazi gayambaako okulongoosa munda mu bukyala era nga gafuluma n’obuwuka bwonna obwandibadde buwagamira munda mu bukyala. Mu mbeera eno omukyala eyeegatta abeera muyonjo okwawukanako kw’oyo ateegatta kuba aba tafulumya bicaafu biri munda mu ye ekiyinza okumulwaza.\nNewankubadde abantu abamu balowooza nti embeera eno esobola okukuggya ku kwegatta lubereera, kino kikyamu kuba okutuuka ku ntikko kisobola okukuyamba okweggyako obubonero obwoleka obulwadde buno. Kino kiri bwe kityo kuba okutuuka ku ntikko kwongera ku sipiidi omusaayi kwe gutambulira naddala mu bitundu by’ekyama era okutuuka ku ntikko kigeraageranyizibwa n’okukola dduyiro.\nOkusinziira ku Louis Mazanti ow’e Bungereza, kiba kirungi okuba n’obulamu obulungi mu nsonga z’okwegatta ne bw’otoba na mubeezi wa buli lunaku, ssaako okwewa essanyu kuba kiyamba okugoba obubonero buno.\nAnnyonnyola nti ssinga obusimu (cells) tebufuna mukka omulamu (oxygyen) ogumala tebusobola kufulumya bucaafu era nga kino kisobola okuvaako obuzibu ng’okukaza ebisenge by’obukyala. Agamba nti ssinga obucaafu obungi bukuηηaanira mu bukyala nakyo kiremesa omukka guno ogwa “oxygen” okutuuka mu bukyala ekiviraako ebinywa okukogga n’okukendeera amaanyi.\nMazanti agattako nti okubulwa obwagazi obwegatta tekikosa mubiri gwokka, wabula n’obwongo. Yagasseeko nti ssinga obwagazi bw’okwegatta bukendeera, kikyusiza ddala embeera z’omuntu kuba abeera yeebuuza oba akyali mukazi atuukiridde ekiyinza okukosa obwongo bwe olwa situleesi.\nOBUBONERO BW’OBULWADDE BWA (VAGINAL ATROPHY)\nOkubabuukirirwa naddala ng’ofuuyisa.\nOkwagala okufuuyisa buli kiseera,\nEndwadde eziva mu musulo (Urinary Tract Infections)\nOkuvaamu olusaayisaayi oluvannyuma lw’okwegatta. Obutaba na mirembe nga weegatta.\nObutaba na mazzi ga kyama nga weegatta\nOkuyimpawa n’okufunda kw’obukyala.\nENZIJANJABA Osobola okukozesa ebintu ebigonza olususu n’okwongera amazzi mu bukyala okugeza (moisturisers ne lubricants) n’onyumirwa okwegatta. Bino obikozesa buli luvannyuma lw’ennaku bbiri oba ssatu era kino kisobola okuyamba ebbanga eriwerako okusinga ‘lubricator’.\nBwe watabaawo nkyukakyuka, genda mu ddwaaliro ne bakuteeka ku “oestrogen therapy” ng’eno eyamba omubiri okuddamu okuzaala ekirungo kya ‘oestrogen’. Ebizigo (creams) bisobola okuteekebwa mu bukyala buli lunaku okuzzaawo ebinywa mu bukyala ne bufuna omubiri ogumala.\nWaliwo n’amakerenda agakomyawo ekirungo kya “oestrogen” ssinga ogamira.\nEBIZIBU EBIRALA EBIVA KU BUTEEGATTA Bernah Nalwoga omukugu mu kubudabuda abantu ku Uganda Cares agamba nti abakyala abasinga bwe balwaawo okwegatta beesanga nga balumwa omugongo kyokka okulumwa omugongo kuno kuva ku kuggaana kwa mazzi ga kyana (semenal fl uids) nga mangi nga tegalina wegafulumira era puleesa ebeera mu kitundu wegakuganidde yeviraako obulumi buno.\nAyongerako nti singa omukyala amaala ebbanga eddene nga teyegatta namala naddamu okwegatta asobola okulwaawo okuleeta amazzi gekyaama agasooka agayamnba omwaami okuyingira munda.\nOmukyala ategatta abeera ne situleesi nyingi okusinga oyo ayegatta kuba aba talina ssanyu liyinza kumuyamba kuwumuza birowoozo.\n1Omukazi bw’aba tafuna kaboozi kikosa enkolagana ye ne munne era oluusi enjawukana eyinza okuva wano amaka ne gafa. Wabula ssinga omukyala atuuka mu mbeera nga munne takyasobola bya kwegatta, bayinza okukola ebintu nga okwenywegera, okweweeweeta, okwegabira ebirabo ne kalonda omulala abayamba okusigala nga bali mu mukwano wadde okwegatta kuyinza obutabaawo.\n2 Abakazi bwe balwawo okwegatta batandika okwekubagiza.\nBannassaayansi bagamba nti enkwaso z’abasajja zirimu ekirungo ekiyamba okucamula abakazi ne baba basanyufu.\n3 Obuteegatta kireetera omukazi okulwala sennyiga kuba akaboozi kayamba omubiri okulwanyisa endwadde.\n4 Omukyala bw’ateegatta ebirowoozo tebimubeera wamu ekimulemesa okweyagala


Bukedde Online - Yabadde nga firimu ng'ababbi balumbye Supermarket e Mpereerwe\nBalimwezo yeeraliikiridde abaagala okumutta\nBasonze obukadde 39 eza mmotoka y'e Namugongo\nokumuttaYabadde nga firimu ng’ababbi balumbye Supermarket e Mpereerwe\nAbantu nga bali awaabadde obubbi n’ettemu.\nYABADDE nga firimu ng'ababbi ab'emmundu balumbye Supermarket e Mpereerwe okunyaga ensimbi, emmundu n'etokota okukkakkana nga balemeseddwa kyokka mu kuwaanyisiganya amasasi ne batta omukuumi n'okulumya omukazi eyabadde ku bibye.\nAbabbi baalumbidde ku pikipiki za Bajaj ssatu nga baabadde baluse olukwe olw'okubba ssente mu Supermarket ya City Shoppers ey'omugagga Guard Tulyazayo era nnannyini Peoples Supermarket ku siteegi e Mpereerwe.\nOmukuumi eyattiddwa ye Okot Buton 26, abadde akuuma ekifo kino ng'ava mu kkampuni ya Tight Security Ltd. ku ttabi ly'e Lubaga. Baamusse bwe yabadde agezzako okubahhanga era wano we baamukubidde amasasi mu kifuba n'amagulu agaamuttiddewo.\nBino byabaddewo ku ssaawa 3:15 ez'ekiro ku Lwomukaaga e Mpereerwe mu Kikuubo Zooni ku luguudo oludda e Gayaza.\nEYALABYE AYOGEDDE Adam Tumusiime omusissi wa chapati okumpi ne Supermarket eno, yannyonnyodde nti, abazigu baabadde basatu nga bajjidde ku pikipiki nzirugavu nga buli omu ali ku yiye nga bambadde ebikooti ng'ebyabavuzi ba bodaboda.\nBaazisimbye ku kkubo ne beegabanya ebifo. Asikaari baamusanze ku mulyango ne bamugamba nti, ‘ka chini, ka chini' (ekitegeeza nti, tuula wansi, tuula wansi), ye yasigadde agenda gye bali kyokka nga talina kyakulwanyisa kyonna kwe kumukuba amasasi abiri mu kifuba ng'agwa nga yeevunise.\nOmulala eyabadde n'emmundu ennene yayingidde munda ababiri ne basigala ebweru nga batulisa amasasi mu bantu. Bwe baamaze okufuna ekiveera omwabadde ssente ne bafuluma ebweru ku dduuka lya ‘mobile money' ne bagamba omuvubuka n'omuwala ababadde munda nti, ‘nyamanza' (ekitegeeza nti musirike), babatadde ku midumu gy'emmundu ne babaggyako ssente ze baabadde nazo ne basamba pikipiki zaabwe ne beeyongerayo. Kigambibwa nti abatemu bayise mu kakubo ka baabigere akayita mu nnyumba z'abatuuze okutuuka ku luguudo oludda Kawempe - Ttula.\nBEEKALIISA NGA BIRINGA EBYA FFIRIMU Mu kiseera we baalumbidde waabaddewo akalippagano k'ebidduka ak'amaanyi era obwedda ebigenda mu maaso abaabadde mu mmotoka nga babyota buliro.\nAbamu baabadde mu maduuka ate abalala nga bali mu madirisa ne wansi wa mmotoka. Abaalabye baagambye nti abasajja abaabadde bawandagaza ebyaasi baabadde balaga nti batendeke kuba obwedda emmundu bazikutte n'omukono gumu nga bwe babuuka mu bbanga nga bakomando abantu obutabeetegeereza.\nObubbi n'ettemu lino we byabadde ziri mmita 200 ne poliisi y'e Kanyanya kyokka abantu bagambye nti, abazigu baamazeewo eddakiika ezaaweze 15 wabula poliisi yatidde okubambalira. Abatemu nga bamaze okugenda, abantu bayoddeyodde Okot, Jalia n'omukazi eyakubiddwa esasi mu kugulu ne babatwala mu kalwaliro ka Braakeline ku luguudo lw'e Gayaza wabula Okot yabadde yaakatuusibwayo n'afa.\nABAASIMATTUSE BOOGEDDE Edward Kamuhanda mutuuze w'e Nammere mu Kiteezi, yagambye nti; "nabadde nva ku mulimu nga nzira waka ne ndowooza okukyama ku Supermarket okugula ekyokunwya.\nNabadde naakasimba mmotoka ne mpulira amasasi mu nagivuddemu ne nziruka nga nzira e Kampala. Amasasi gano gaakwatiddemu n'endabirwamu z'emmotoka yange ez'emabega." Daisy Nabuuma mutuuze mu kitundu kino; Nabadde munda nga hhenze kugulira mwana wange ‘ice cream'. Omusajja yayingidde ng'ataddeko kakookolo naye ng'ayambadde ekikooti ekinene. Yahhambye nti, ggwe situla omwana ove ku firiigi.\nNatidde nnyo ne ndowooza nti oba ye maneja w'ekifo. Yatadde abakozi ku mudumu wy'emmundu nze n'andagira okufuluma. Nafulumye n'omwana wange nga bwe tudduuka wabula abasajja be twasanze ebweru ne batuwereekereza amasasi, erimu lyakutte Jalia omukozi wange eyabadde annindidde ebweru wa Supermarket." Ronald Abindabbyemu Maneja wa Supermarket yagambye nti, "abazigu bazze mbalaba nga ndi ku mmotoka wabweru. Nze n'abakozi abalala twekwese mu kaabuyonjo okusobola okutaasa obulamu."\nOKUNOONYEREZA KUTANDIKA Ku Ssande poliisi okuva e Kawempe, Wandegeya, Kasangati ne Kanyanya ng'eyambibwako ebitongole by'ebyokwerinda ebirala, baaleese ebyuma ebikessi okukuhhaanya obujulizi. Baazudde ebisosonkole by'amasasi musanvu okwetooloola ekifo we battidde Okot.\nBaayingidde munda okuzza emabega akatambi ka kkamera eziri mu kifo kino. Kyategeerekese nti baazudde engeri abazigu gye baatuuse mu kifo kino ne bye baakoze munda. John Omino akola ne kkampuni ya Tight Secutiry omugenzi gy'abadde akola, yagambye nti omulambo gw'omugenzi gukyali mu ggwanika e Mulago gye gugenda okuggyibwa gukwasibwe ebeehhaana okukola ku nteekateeka z'okuziika. Lawrence Bakirabye ssentebe wa Kikuubo Zooni, yagambye nti wabaddewo obumenyi bw'amateeka naye nga ssi bwa mmundu nga buno.\nLuke Owesigyire amyuka omwogezi wa poliisi mu Kampala n'emiriraano yagambye nti ssente ezabbiddwa mu Supermarket tezinnategeerekeka 4,5000,000/- ezaggyiddwa ku ‘mobile money'. Yakubirizza abantu abalina bizinensi ennene okweyambisa abakuumi abalina emmundu. Fayiro eri ku poliisi y'e Kanyanya ku fayiro nnamba SD:38/27/04/2019 n'omuyiggo gugenda mu maaso.\nBUL FC eyogedde ekyama ekyagikubizza Express


Bukedde Online - 'Nteekwa okuwasa Suzan ekiba kibe'\nUNEB be yasunsudde okutegeka ebigezo baakukola yintaviyu\n''Mukebere abalwadde endwadde ezibaluma nga tezinnaba kusajjuka'...\nAbabadde basolooza busuulu ku ttaka lye batalinaako kyapa bubakeeredde...\n'Nteekwa okuwasa Suzan ekiba kibe'\nBugingo addizza Minisita Simon Lokodo omuliro\nJjingo Sho azuukidde\n“Nze sigenda kudda wa Teddy ne bw'akola atya sisobola kudda mu nnyumba gye yali anzitiramu, nnina omukazi era ng’enda ku muwasa nammwe mujja kumulaba, abanansondera muli wa” Bugingo bwe yagambye. “Kagwake, keetonnye, sikyadda mabega, mwenna kati mukimanyi tekikyali kyama, nafuna omukazi omulala era ngenda kumuwasa essaawa yonna.”\nSuzan afuuse Ndibassa ne muganzi we Bugingo.\nEKKANISA yawuniikiridde ate oluvannyuma n'asaanikirwa enduulu ey'oluleekeleeke, OMUSUMBA Aloysius Bugingo bwe yalangiridde nti "ekiba kibe, maliridde okukuba embaga gwe kiruma yette!".\nBugingo era agambye nti ababadde balowooza nti wakyaliwo ku suubi ye okudding'ana ne mukyala owempeta Teddy Naluswa Bugingo, kye kiseera bave mu kuloota kubanga ye mu bulamu bwe tadda mabega, talina nsisi ate tasaaga\n" Nze Katonda yantonda kugenda mu maaso ssi kudda mabega, y'ensonga lwaki nkola eby'amagero", Bugingo bwe yategeezeza ng'asinziira ku kituuti ku kkanisa ye eya House of Prayer Ministries International.\nBugingo yagambye abagoberezi be nti, agenda kukuba embaga makeke ekiba kibe.\nYababuuzizza oba nga banaamusonderako ku ssente z'embaga, abamu ku bagoberezi ne bakoteka emitwe wansi kyokka abalala ne basaakaanya nti ‘yeeeee musumba' okwo ne bagattako enduulu.\nBugingo yagambye abagoberezi nti, waliwo empapula ze yalabye ku mikutu gya yintanenti eziraga okwawukana kwe ne mukyala we Teddy Naluswa Bugingo n'agamba nti, empapula ezo si ntuufu kyokka balindirire essaawa yonna aleeta entuufu era ajja kuziwaako ne Naluswa.\n"Nze sigenda kudda wa Teddy ne bw'akola atya sisobola kudda mu nnyumba gye yali anzitiramu, nnina omukazi era ng'enda ku muwasa nammwe mujja kumulaba, abanansondera muli wa" Bugingo bwe yagambye.\nBwe yamaze okubategeeza ebyo ne bakkiriza nti bajja kumusondera n'akola katemba nga bw'ababuuza nti ‘Ndeete ndeete' ne basaakaanya nti. ‘Leeta' awo n'atulika n'aseka.\nBugingo azze asuubiza abagoberezi be okubanjulira omugole wabula buli lw'ajja mu kusaba baba basuubira nti anaamubalaga era buli lw'ababuuza nti ndeete baba bulindaala nga balowooza nti gw'agenda okubanjulira .\nYasoose kuddamu kwetondera bagoberezi be ne Bannayuganda olw'ebigenda mu maaso nti bamusonyiwe kubanga akimanyi nti nabo bayita mu buzibu kumpi bwe bumu bw'ayitamu.\nBugingo olwamaze okwetonda n'asumulula n'ategeeza nga bw'atakyayinza kuddira mukyala we Teddy Naluswa kubanga yasalawo kugenda n'abasumba abamuwalana obwedda b'ayita abafalisaayo ababadde baagala okumusanyaawo .\nYagasseeko nti mukayala we ne muwala we Doreen Kirabo Bugingo baasukka okumuswaza bwe badda ku mikutu gy'amawulire nebatandika okumuyita omubbi era omwenzi .\n" Omwana owange n'anzirako n'ampita omwenzi lukulwe, kati olwo ye abeera yaggya atya? kubanga nze ne Teddy twagattibwa mu bufumbo obutukuvu mu mwaka gwa 2008 kyokka ye Doreen twamuzaala mu mwaka gwa 1992 ekitegeeza nti naye twamuzaala mu kikolwa kya bwenzi era okwogera ebyo teyamala kukirowozaako kubanga amagezi alina matono nga nnyina " Bugingo obwedda bw'awanda omuliro.\nBugingo yagambye nti, Teddy yamuwaayira nga bw'amukaka okwawukana era n'alaga n'empapula enjingirire ng'ayagala bamusaasire n'atamanya nti, yeesimira bunnya kubanga kati agenda kulaba ku mpapula z'okwawukana entuufu era essaawa yonna zimutuukako kubanga ye yakyerangirirako ng'omukazi wa katonda nga bwe yeeyita .\n"Kagwake, keetonnye, sikyadda mabega, mwenna kati mukimanyi tekikyali kyama, nafuna omukazi omulala era ngenda kumuwasa essaawa yonna." Bugingo bwe yategeezezza.\n"Nze Teddy ne bwakola atya, k'ayogere mu mawulire okusuula enjuba sisobola kudda mu nnyumba y'e Kitende gye yali anzitiramu ngenda kubanjulira omukyala gwe ng'enda okuwasa essaawa yonna nammwe mumulabe" Bugingo bwe yategeezezza abagoberezi mu bumalirivu.\nTeddy Bujingo Naluswa\nPaasita bamukutte ku by'okuwamba omwana ne bamutta\nPoliisi ekutte omusamize n'eziikula emirambo 8!\nSiba kwawukana na mukazi yandinkoze ekibi - Bugingo\nMicheal Kinene Akomyewo na ...\nMicheal Kinene Akomyewo na Nkuba mpya Omuyimbi Micheal Kinene akomyewo na nkuba mpya oluvannyuma lw'okumala...\nUNEB be yasunsudde okutegek...\nBya Benjamin Ssebaggala AKAKIIKO akagaba n'okusunsula abakozi mu minisitule y'ebyenjigiriza (Education Service...\n''Mukebere abalwadde endwad...\nAKULIRA eddwaaliro ly’e Mulago, Dr. Byarugaba asabye abasawo abalongoosa endwadde nga kkansa w’omu byenda essira...\nAbabadde basolooza busuulu ...\nABATUUZE beekubidde enduulu mu boobuyiinza babayambe obutatundirwa mu bibanja byabwe okubafuula emmomboze. Kiddiridde...\nBalimwezo ne KCCA baggudde ...\nEkitongole kya KCCA nga bali wamu ne Balimwezo Community Foundation batongozza okufuuyira ebiku n’ebiyenje nnyumba...


OLUKALA LWA BANAMAWULIRE ABAKWATIDDWA ENTEBBE LULUNO. - Watchdog Uganda\nOLUKALA LWA BANAMAWULIRE ABAKWATIDDWA ENTEBBE LULUNO.\nBANAMAWULIRE ababadde bakwata ebigenda mu maaso nga omubaka wa Kyadondo East Kyagulanyi Ssentamu akomyewo okuva mu America gyabadde nga ajjanjabibwa, bakiguddeko Poliisi bwe bakutte ne baggalira nabalala n’ebononerwa ebintu byabwe bye bakozesa okukwata amawulire.\nOkusinziira ku Ssentebe w’olukiiko olufuzi olw’ekibiina ekibagatta ekya Human Rights Network For Journalists Uganda HRNJU Julius Esegu, ategezezza nti bangi ku bano bakubiddwamu empi n’okusikasikanyizibwa abaselikale ba poliisi n’amaggye.\nAbakwatiddwa kuliko Sabawandiisi w’abanamawulire bano Henry Lubuulwa, owa URN, Eva Muganga owa kaboozi ne Radio One, Joel Ssenyonyi owa NTV, Dianah Kibuuka owa CBS, Charles Katabalwa owa Sapienthia, Ssematimba Bwegiire owa Simba Johnson Luwenda owa Newvision, Siraj Kiberu owa KTV, Moses Kyeyune nabalala nga bano bonna mu kiseera kino bakyaggaliddwa ku kitebe kya poliisi Entebbe.\nHenry Lubuulwa owa URN naye akwatiddwa.\nEsegu agambye nti mu kiseera kino Banamawulire balina okusigala nga bagumu okukola omulimu gwaabwe ogw’okutegeeza Eggwanga ekigenda mu maaso, era nanenya abakuuma ddembe abakoze kino, kyayogrddeko nga ekitali kyabugunjufu nakamu.\nAte ye Omukwanaganya we mirimu mu kitongole kya HRNJU Robert Sempala alaze obwenyamivu olw’ebikozesebwa mu kusaka amawulire omuli zi kkamera n’obuuma obukwata amaloboozi abakuuma ddembe bye bonoonye nagamba nti bagenda kulaba nga baggulawo emisango ku bitongole bye by’okwerinda egyekuusa ku kutulugunya Bannamawulire ababadde ku mirimu gyaabwe.\nMuganga Eva owa Radio One ne Kaboozi naye akwatiddwa.\n“Tetumanyi kati kyakukolera bantu bano kubanga tebatukkiriza kukola mirimu gye twasoma, ate nga tutudde nabo emirundi mingi nga tubaako bye tukkaanya nabo naye nga tebabissa mu nkola” Sempala bwe yagambye.\nPreviousUgandan Police chief denies Bobi Wine arrest reports\nNextOfwono Opondo thanks Bobi Wine for cooperating with security


Bukedde Online - Ggwanga tebamututte bweru, takyasobola nnyonyi\nBenz ezibye Leila Kayondo amaaso n’asaba...\nOmugagga Ssemwanga ategeeraganye n'omusuubuzi...\nABASAWO mu ddwaaliro e Namuwongo bakola kyonna ekisoboka okutaasa obulamu bwa Brig. Kasirye Gwanga obutandise okweraliikiriza ennyo abantu be.\nMutabani we Garvin Kasirye yategeezezza nti babadde baweereddwa amagezi okutwala kitaawe mu Buyindi kyokka abasawo mu ddwaaliro lya International Hospital Kampala (IHK) e Namuwongo ne babagumya nti tekyetaagisa kubanga babadde bakola buli ekisoboka okuzza obulamu bwe engulu.\nGarvin Kasirye yagambye nti abasawo baabategeezezza nti basuubira okumuggya ku byuma bya “Oxygen” (ebiyamba omuntu okussa ng’ali bubi) kubanga balabawo essuubi ery’okutereera asse bulungi nga tayambibwako byuma.\nYagambye nti abooluganda ne mikwano gya Kasirye beeraliikirivu era balindiridde n’essuubi okulaba omuntu waabwe ng’abasawo bamuggya mu kasenge akabeeramu abalwadde abali obubi ennyo akayitibwa Intensive Care Unit (ICU). Abasawo nti baabagumizza nga Brig. Kasirye bw’asuubirwa okuva mu kasenge kano mu kiseera ekitali kiwanvu.\nEBY’OKUMUTWALA EBWERU BIKALUBYE\nEnsonda mu famire ya Brig. Kasirye zaategeezezza nti abooluganda abamu baabadde basabye omuntu waabwe atwalibwe e Buyindi mu ddwaaliro erisingako era nga boogedde ne bakamaabe mu magye ne beeyama okukola ku by’obujjanjabi byonna wano n’ebweru w’eggwanga.\nWabula abamu ku booluganda abataayagadde kwatuukirizibwa baategeezezza nti kaweefube ono akyagaanye okuyitamu oluvannyuma lw’abasawo okubawa amagezi nti embeera omulwadde gy’alimu temusobozesa kutambulira mu nnyonyi lugendo luwanvu.\nOkuva ku kisaawe ky’ennyonyi e Ntebe okutuuka e Mumbai mu India waliwo obuwanvu bwa kilomita 5,714 nga kyetaagisa essaawa ezisukka mu musanvu.\nAbasawo baawadde amagezi nti embeera Brig. Kasirye gy’alimu temusobozesa kutambula lugendo olwo, era bw’aba waakutwalibwayo balina kusooka kumukolako n’adda bulungi engulu okwewala obulabe obusingawo okumutuukako.\nOmwogezi w’amagye ga UPDF Col. Paddy Ankunda yategeezeza nti balina obwesige mu basawo abakugu mu ddwaaliro lino abaakwasiddwa obuvunaanyizibwa bw’okukola ku Brig. Kasirye.\nNga tannatwalibwa Namuwongo, Brig. Kasirye yasoose kuddusibwa mu ddwaliro lya Nakasero Hospital ku Lwokuna bwe yalumbibwa ekirwadde kya Lubyamira ow’amaanyi.\nNg’atuusiddwa e Nakasero abasawo abakugu baamwekebejja ne bazuula nga yali alina obuzibu obw’amaanyi mu mawuggwe nga tasobola kussa bulungi ne bamuteeka ku byuma okumuyambako okussa.\nKu Ssande ku makya, omuduumizi w’amagye mu ggwanga Gen. Katumba Wamala yalagidde ne bamukyusa n’azzibwa mu IHK gy’ali kati.\nAmangu ddala nga yakatuusibwa ku HIK, Gen. Katumba yagenzeeyo n’amulabako kyokka teyasobodde kwogerako naye olw’embeera embi gye yabaddemu.\nEggulo Gen. Katumba yazzeeyo e Namuwongo okulaba ku Brig. Kasirye wabula ensonda zaategeezezza nti, abasawo baabadde beetaaga essaawa eziwerako nga beetegereza, okusalawo eky’okumuggya ku kyuma ekimuyamba okussa.\nAbooluganda abatonotono abaabaddewo obwedda bali mu ssaala kubanga abamu baabadde babalemesezza n’okumutuukako mu kasenge mw’ali. Azaalibwa Katakala, Mityana mu 1952 era kati wa myaka 63. Ye muwabuzi wa Pulezidenti ku nsonga z’eby’okwerinda mu Buganda.\nOMUSAWO ANNYONNYODDE KU KIRUMA BRIG. KASIRYE\nDr. Charles Kasozi yategeezezza Bukedde eggulo nti: Omuntu okulemererwa okussa olumu kiva ku bulwadde bw’amawuggwe kyokka ate olumu kiva ku mutima abalala ppuleesa n’olumu okusannyalala.\nEmirundi egimu kiva ku bulwadde bwa ‘Asima’ oba omusaayi okwetukuta mu misuwa ne gizibikira nga tegikyasobola kutambuza musaayi naddala ku bantu abakuze ng’asussa emyaka 50.\nLubyamira atera okuleeta obuzibu omuntu n’alemwa okussa kubanga akosa amawuggwe ne galemwa okukola omulimu gw’okusaasaanya empewo ey’obulamu mu mubiri.\nObulwadde buno butera okutawaanya abantu abanywa ennyo ssigala n’omwenge era Dr. Kasozi agamba nti abamu bafa kikutuko ng’amawuggwe geesibye omulundi gumu.\nYannyonnyodde nti abamu babanguyira era bwe batuusibwa mu ddwaaliro bamuteeka ku byuma ebiyamba okussa ng’abasawo bwe bamuwa eddagala eriyamba okuzuukusa amawuggwe gaddemu.\nBri.Kasirye Ggwanga asiibuddwa n'aweebwa obukwakkulizo\nBasonze ku kyasse omugagga Charles Muhangi


Bukedde Online - Buubuno obujulizi bw'abaserikale 2 obutadde Kayihura mu kattu ku by'okutta Kaweesi\nBajeti: Ensimbi obuwumbi 17,000 zaakuva mu...\nABASERIKALE babiri abaakwatibwa ekitongole kya ISO gye buvuddeko be batuusizza amagye okukwataganya obujulizi ku kutemula Andrew Felix Kaweesi nga bwekuusa ku bikonge mu poliisi okutuukira ddala ku Gen. Kale Kayihura.\nKyategeezeddwa nti Abel Kitagenda eyali owa Flying Squad, baasobodde okumukkirizisa nti yali mu lukwe lw’okutta Kaweesi.\nKigambibwa nti Kitagenda yazannya ekifo kinene bwe yakeera ewa Kaweesi ku lunaku lwe yattibwa nga March 17, 2017 n’alabibwa ng’ayogera n’omukuumi ku geeti.\nOluvannyuma yalabibwa ng’alinnya pikipiki n’ayimirira mu kifo wennyini oluvannyuma we battira Kaweesi.\nKigambibwa nti Kitagenda ye yayimiriza emmotoka ya Kaweesi era olw’okuba ddereeva wa Kaweesi, Godfrey Mambewa naye yali mu lukwe yayanguwa okuyimirira olwo abatemu ne bakuba Kaweesi amasasi.\nEnsonda zaategeezezza nti omuserikale omulala ye Moses Kasibante kyokka ng’asinga kuyitibwa Kasiba.\nOno yali akulira kunoonyereza mu Flying Squad kyokka Kaweesi n’amugoba mu 2016.\nYatwalibwa okutendekebwa e Masindi, kyokka bwe yavaayo n’asindikibwa okukuuma ku faamu ya Museveni e Kisozi.\nOno yakwatiddwa oluvannyuma lwa Kitagenda okumuwaako obujulizi nti ye yalawuna ebifo Kaweesi mwe yali asuubirwa okubeera. Era bwe bakkaanya okumutta ng’ava ewuwe, kigambibwa nti omuserikale ono yagenda ne yeetegereza oluguudo okuva ewa Kaweesi e Kulambiro okutuuka e Kisaasi. Era ye yasalawo ekifo ekisinga obwangu okuttiramu Kaweesi, era awo wennyini we baamuttira.\nBwe baakutte abo bombi be baatuusizza amagye okukwata boofi isa abalala abagambibwa nti baatuuza enkiiko ez’enjawulo okuteesa okutemula Kaweesi.\nEbyayogeddwa bano bikwatagana n’omusajja ayitibwa Rasta eyasooka okukwatibwa n’ayogera amannya g’abaali mu lukiiko ku Kati Kati e Lugogo okuttaanya pulaani y’okutemula Kaweesi.\nKyategeezeddwa nti abaserikale bano bwe bannyonnyola olukwe baalaga nga Kayihura byonna ebyakolebwa yali abimanyi.\nOlukwe lwali luwanvu kubanga baalina ne pulaani “B”. Ssinga abaserikale bana abaalina okutta Kaweesi balemwa, waliwo abalala abaali beekwese mu nsiko nga bali bulindaala okumaliriza Kaweesi. Era olw’okuba mu kitundu ekyo mulimu poliisi eziwera (police posts), kyasalibwawo abaserikale bonna ne balagirwa okukeera ku poliisi ya Kira Road okubabala (head count).\nKigambibwa nti kino kyakolebwa mu bugenderevu okukakasa nti tewali agenda kutaasa Kaweesi.\nBoofiisa abaakwatiddwa, abamu baabakubidde ssimu ne beeyanjula ku CMI e Mbuya gye baabakwatidde.\nAbaakwatiddwa kuliko Herbert Muhangi, eyali aduumira Flying Squad agambibwa nti naye enkiiko yazirimu.\nSiraje Bakareke eyali aduumira ekitundu kya Kampala South, Richard Ndabwoine akulira okunoonyereza emisango egizzibwa ku yintaneti, Col. Ndahura Atwoki eyali akulira ekitongole kya poliisi ekikessi, Jonathan Baroza eyali omuyambi wa Kayihura.\nKyategeezeddwa nti buli omu ku bofiisa yalina ekitundu kye yazannya mu butemu. Wabula ng’oggyeeko ebya Kaweesi, kigambibwa nti balina emisango emirala.\nAba ISO bagamba nti Kaweesi, abatemu baali bamwetoolodde nnyo era olw’okuba emirundi mingi yabuzaabuzanga entambula ze, baasalawo pulaani okugiyingizaamu muganzi we Christine Muhoza Mbabazi okubayambako okumulondoola. Mbabazi akuumibwa aba ISO mu maka ge e Lungujja.\nKayihura yakwatiddwa ku Lwokusatu oluvannyuma lw’omuduumizi w’amagye okumusindikira ennyonyi eyamuggye ku faamu ye e Lyantonde.\nBaamusindikidde Lt. Gen. Wilson Mbadi okumunona. Ennyonyi mwe yabadde bwe yagudde e Kololo, baamututte Mbuya gye yaggyiddwa okumutwala e Makindye.\nEno e Makindye y’ekuumirwa basajja ba Kayihura abaasooka okukwatibwa ku misango gy’okuwamba abanoonyi b’obubudamu abaava e Rwanda ne babaddiza Paul Kagame era abamu ne battibwa. Eno gye bakuumira ne Abdallah Kitatta.\nAbalala abali e Makindye kuliko Nixon Agasirwe eyali akulira ebikwekweto, Joel Aguma eyali akulira PSU (Police Standards Unit), James Magada, Kwalisima, Faisal Katende naye yali wa Flying Squad n’abalala.\nAmagye ku Lwokusatu gaazinzeeko amaka ga Kayihura e Muyenga. Okutuusa eggulo abaserikale baabadde bagebulunguludde. Kyokka amagye gaagambye nti wadde Kayihura yakwatiddwa kyokka tebannamussaako misango bakyaliko bye bamubuuza.\nEbirala bye bassa ku Kayihura kwe kukwata obubi ensonga za Kaweesi n’abantu abalala abazze battibwa okuli Abasiraamu.\nKigambibwa nti obumu ku bujulizi bubadde bupangibwa ne baggalira abantu abakyamu, kyokka ng’abakola kino bamanyidde ddala nti abatemu abatuufu balya butaala.


Bukedde Online - Baze yezza omwana wange n'amufuula muggya wange\nBaze yezza omwana wange n’amufuula muggya wange\nNZE Josephine Nanteza mbeera Kanyanda mu disitulikiti y'e Luweero. Twasisinkana ne baze mu 2010 e Kanyandalu ku kyalo gye nzaalwa. We nnamufunira, twali twakaawukana ne taata w'abaana bange eyasooka.\nBaze yalina ku ssente era yateranga okujja ku kyalo kyaffe ng'alinako abapakasi abamulimira kuba yalina ettaka nga ddene era eno gye twalabaganira n'ankwana ne nzikiriza. Twatandika okubeera ffembi mu maka ge ge yali yazimba ku kyalo okwo n'abaana bange be nnali nzadde mu musajja eyasooka.\nNnali mukyala mukozi era kino kyawaliriza baze okumpa ekibanja ne ntandika okulima n'okulunda ekyayongera ku nfuna yaffe. Mu ntandikwa ebintu byali bitambula bulungi era nga tukolera wamu nga tulima n'okulunda.\nBaze yalaba abaana bange banyiikivu mu kulima ebintu bye twaggyangamu ssente, kwe kusalawo okubatwala ku ssomero nga twakamala emyaka ebiri nga tuli mu mukwano. Wakati mu mukwano gwe twalina, baze yansaba muzaalireyo ku mwana ne nzikiriza. Twagezaako buli kimu naye omwana n'agaana. Kino saakitwala ng'ekikulu engeri ffembi gye twalina abaana baffe we twesisinkanira.\nTwagenda mu maaso n'obufumbo bwaffe okukkakkana nga tuli mu myaka 10. Ng'omwana wange omuwala amaze okutuula S4, baze yansaba omwana amutwale e Kampala amuteeke mu kisulo ng'asoma ebyemikono ne nzikkiriza n'amutwala. Nga wayise ebbanga, omwana yamuggya mu kisulo nga tambuulidde era nabiwulirira mu hhambo.\nBwe namubuuza yantegeeza nga bw'atakyalina ssente za kisulo wabula alina amaka e Kampala gy'agenda okuva ng'agenda okusoma. Kino saakifaako kuba oli yali yafuuka kitaawe.\nWabula oluvannyuma waliwo abaali bava e Kampala ne bandeetera olugambo nga baze bwe baali beeyagala ne muwala wange. Bino nabiwakanya nga ndabira ddala bano baagala kutwawula ne baze. Wabula nasigala simatidde kwe kusalawo okunoonyereza era nagenda okuwulira nti muwala wange ali lubuto, kwe kubuuza baze oba yali akimanyiiko. Yanziramu nti kabi ki mwekyo? Natumya omwana ajje ambuulire nnannyini lubuto naye n'agaana okujja.\nNga wayise ebbanga, baze yantumira omubaka eyantegeeza nga baze bwe yali ahhambye nti musonyiwe yazadde omwana ebbali era nga yamuzadde mu muwala wange. Bannange katono nfe ennaku. Okuva olwo, baze n'essimu yaziggyako kubanga nnali njagala bye yatuma abinneebuulire.\nWabula nga wayise ebbanga, baze yajja ne ffamire ye ne muwala wange n'omwana gwe yamuzaalamu nga bamuleese okumubatiza. Akeetalo kaali ka maanyi awaka wabula nagenda okwetegereza nga muwala wange ava mu mmotoka ng'asitudde omwana we ng'essanyu libula okumutta.\nOlwalaba bino saalinda biddako, nakwatamu byange ne nfuluma amaka kuba bali bandetedde muggya wange gwe nnali sisobola kugumiiikiriza. Okumanya omwana wange yanjooga, yansindikiranga obutambi ng'ali ne baze n'omwana waabwe nga bw'agamba nga bwe yafuna omusajja ow'ebirooto bye.\nEkinnuma ye baze okunziggyako byonna bye twakola ffenna n'abikwasa omugole nga sikkirizibwa wadde okuyunjaayo ettooke\nBalinnya awera kweddiza ngatto ya muteebi mu KCCA FC\nAba Express bagaanyi okuzza Ssimbwa ku butendesi


Bukedde Online - Ennyaanya nzifunamu lwa butalimira ku sizoni\n'Buli wiiki ntema enkota 150 mu lusuku lwa...\nLeero edward sserinnya akuleetedde Joseph Katende e Wakyato - Nakaseke mulimi wa nnyaanya wabula akakodyo kakozesa okuzifunamu talinda sizoni ya nkuba kubanga afukirira.\nENNYAANYA kimu ku birime ebiyinza okukufuula omugagga ffugge singa oba oyize saayansi w’ennima yaazo, naye esinga okukola obulungi y’eyo gy’obazizza mu biseera by’omusana n’etuuka ng’akatale kakalu.\nJoseph Katende omulimi w’ennyaanya e Wakyato mu Nakaseke agamba nti, ye okufuna mu kulima takyadda mu byakulinda nkuba kuba yakizuula ng’afiirwa kwe kufuna pampu era okuva lwe yagifuna kati takyaliko sizoni ya nnyaanya olumu aleka okuzirima ng’abaze nti akatale tekajja kuba kalungi.\nAyongerako nti, ye yakiraba dda ng’ennyaanya erimiddwa mu biseera eby’omusana y’esinga okukwata ensimbi kuba bangi bavaamu olw’obutasobola kufukirira.\nOlw’embeera eno bangi balemwa okufuna mu nnyaanya, kuba obusobozi bwabwe buba mu kulima sizoni ya nkuba, buli w’asimbira ne batundira mu kidibo.\nEnnyaanya ng’eri ku kidibo bookisi egula wakati 25,000/- ne 50,000/- kino kiba kitono nnyo kyokka nga aba yalima ku musana bookisi agitunda wakati w’emitwalo 25 ne 40.\nKino kirime ky’osobola okufuula obutabaako sizoni singa oba okifukirira ng’ozirimira ebweru oba mu kiyumba (Green House).\nWabula nga bw’olaba ebijanjaalo singa oba ozirima kwankuba bw’osimba mu March oba okungula mu gwamukaaga oba ogw’okutaano nga guggwaako okusinziira ku kika ky’ennyaanya ky’oba walima. Ate abasimba mu gwomunaana bo bakungula mu November.\nKatende agamba nti, okuyiwa nnassale beedi, olina kusooka kutegeka nnimiro w’ogenda okuyiwa, mu kalimiro kano olina okutemaatema ettaka ne ligonda bulungi era kikulu nnyo okuteekamu nnakavundira oba obusa nga buwoze bulungi, bino bikola ekigimusa ne zikula mangu, era singa olaba nga tezikula bulungi oyinza okufuuyirako Rapid grow ne zidduka mangu.\nOmulimi ng’apika amazzi.\nBeedi era kyandibadde kirungi okugiyiwa mu nnimiro mwennyini n’otokoowa nnyo ng’osimbuliza.\nBw’oba oyiwa ensigo z’ennyaanya, osobola okuyiwa beedi ng’omansa bumansa mu kalimiro, oba okuyiwa mu layini era ng’enkola eno y’esinga okuba ennungi, singa beedi ogirabirira bulungi mu wiiki ssatu oba osimbuliza, wabula Katende ye beedi agiyiwa amansa olwo n’ekola ekibira n’asimbuliza.\nMu mbeera eno olina kulondamu bulokwa bunyirira bwokka okusobola okukwata, okukula n’okudduka amangu.\nJjukira nti, singa obudde buba bwa musana olina okufukirira beedi yo buli ku makya n’akawungeezi ate ne bw’oba omaze okusimbuliza nga biseera bya musana kuuma ng’ofukirira.\nJjukira nti waliwo pampu ezikozesa ebigere ng’osamba n’endala ezikozesa emikono. Zino zibeera wakati wa 180,000/- ne 350,000/- ate ezikozesa amafuta ziba wakati w’emitwalo 80 n’okweyongerayo.\nGwe atali ku mazzi, oyinza okusima ekidiba okumpi n’ennimiro yo n’ofukirira ng’amazzi ogakuba gava omwo oba okufuna obupipa obunene n’okozesa obwo.\nBy’olina okukola okubaza ennyaanya\nKuuma ennimiro nga nnyonjo: Kirungi okukuuma ennimiro nga temuli muddo, kino kijja kukuyambako kuba ebiwuka bibulwa we byalulira amagi gaabyo, kino kikuyamba okukuuma ennyaanya zo nga tezirumbibwa biwuka.\nEbikola mu nnimiro: Enkumbi, ebiso n’ebintu ebirala byonna ebikola mu nnimiro yo kisaanidde okuba nga tobyazika, kuba buli lw’okikola ate omulala asobola okubikozesa mu nnimiro erimu obulwadde nga Kiwotokwa ne butambula naawe n’obufuna mu nnimiro yo.\nEra kakasa nga ekuuma ebikozesebwa byo mu nnimiro nga sizoni eweddeko.\nEzirwadde zikuule: Buli lw’olaba akannyaanya akayongobevu mu nnimiro kakuulemu, kubanga kandiba kanaaluzaala w’obulwadde.\nEziwotokedde ddala nazo zikuule, towaliriza kuba zino zandivaako obulwadde ne bubuna omusiri gwonna. Era ennyaanya gy’olaba nga mbi togiteekako bigimusa.\nEbigimusa: Kuuma ennimiro yo ng’okozesa ebigimusa bino biyambako mu kugimusa ennyaanya n’okuzikuuma nga tezirumbiddwa bulwadde nga si nyongobevu.\nWabula weewale okutabiikiriza ebirime ebirala mu nnimiro yo okugeza nga taaba okumusimba mu nnyaanya, kino kyongera omukisa obulwadde bwa taaba okukwata ennyaanya.\nOkufuuyira: Engeri ebiseera bino gye biri eby’enkuba, omulimi ng’olina omusiri gw’ennyaanya kisaanidde okuba ng’ofuuyira, eddagala ly’ekikome, kyokka era tolina kusuula kufuuyirako ddagala litta buwuka olwo n’osobola okukuuma ennimiro yo nga terumbibwa buwuka.\nKkampuni ya Vision Group efulumya Bukedde, ekwataganye ne bbanka ya dfcu, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda.\nAbanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande okutuuka mu September.\nAnaanywa mu banne akendo waakufuna obukadde150 tumutwale n’okulambula abalimi n’abalunzi abaatikirivu mu Budaaki.\nOmuwanguzi waakulangirirwa mu October 2014.\nMuseveni yeeyamye okutumbula abalimi\nPoliisi eyodde 15 e Kireka\nSikola ne Kalaala bazzeemu okukuula Lulenti\nJjajjamwami bamukubyeko omukyala omulala


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ 1 Bassekabaka 1\n1 Awo kabaka Dawudi bwe yali akaddiye nnyo, nga ne bwe bamubikka takyabuguma, 2 abaweereza be ne bamuwa ekirowoozo nti, “Banoonyeze mukama waffe kabaka, omuwala embeerera ayimirirenga mu maaso ga kabaka era amuweerezenga; era agalamirenga mu kifuba kya mukama waffe kabaka amubugumyenga.” 3 Awo ne banoonya okubuna ensalo zonna eza Isirayiri omuwala omulungi, ne bazuula Abisaagi Omusunammu, ne bamuleetera kabaka. 4 Omuwala oyo yali mulungi nnyo; n’ajjanjabanga kabaka era n’amuweerezanga, naye kabaka teyamumanya.\n5 Awo Adoniya* Adoniya ye yali mutabani wa Dawudi owookuna ( 2Sa 3:4) ng’aweza emyaka nga asatu mu etaano. Amunoni, ne Abusaalomu, ne Kiriyaabu (eyafa nga muto) bonna baali baafa mutabani wa Dawudi gwe yazaala mu Kaggisi ne yeegulumiza ng’ayogera nti, “Nze ndiba kabaka.” Ne yeetegekera amagaali n’abeebagala embalaasi, n’abasajja amakumi ataano ab’ebigere okuddukiranga mu maaso ge. 6 Kitaawe n’atamunenya ku mubuuza nti, “Lwaki weeyisa bw’otyo?” Adoniya yali alabika bulungi nnyo, nga y’adda ku Abusaalomu.\n7 Adoniya yateesa ne Yowaabu mutabani wa Zeruyiya† Zeruyiya ye yali mwannyina Dawudi. ne Abiyasaali kabona, ne baamuwagira. 8 Naye Zadooki kabona, ne Benaya mutabani wa Yekoyaada, ne Nasani nnabbi, ne Simeeyi, ne Leeyi, n’abasajja ba Dawudi ab’amaanyi abalala tebaali ku ludda lwa Adoniya.\n31 Awo Basuseba n’avuunama ku ttaka mu maaso ga kabaka ng’agamba nti, “Mukama wange Kabaka Dawudi awangaale emirembe gyonna!” 32 Kabaka Dawudi n’ayogera nti, “Muyite Zadooki kabona, ne Nasani nnabbi ne Benaya mutabani wa Yekoyaada bayingire.” Bwe bajja mu maaso ga kabaka, 33 n’abagamba nti, “Mutwale abaweereza‡ Abaweereza mu nsonga eno kitegeeza eggye lya kabaka erimukuuma ba mukama wammwe, mwebagaze Sulemaani mutabani wange ennyumbu yange, mumuserengese e Gikoni. 34 Zadooki kabona ne Nasani nnabbi bamufukireko eyo amafuta okuba kabaka wa Isirayiri. Mufuuwe ekkondeere era muleekaane nti, ‘Kabaka Sulemaani awangaale.’ 35 Mwambuke naye, atuule ku ntebe yange ey’obwakabaka era afuge mu kifo kyange. Mmufudde omukulembeze wa Isirayiri ne Yuda.”\n38 Awo Zadooki kabona, ne Nasani nnabbi ne Benaya mutabani wa Yekoyaada, n’Abakeresi n’Abaperesi§ Abakeresi n’Abaperesi baali bakuumi ba Dawudi ab’oku mwanjo. Baava Kuleete ne Bufirisuuti ( 2Sa 8:18) ne beebagaza Sulemaani ennyumbu ya Kabaka Dawudi, ne baserengeta nga bamuwerekera okugenda e Gikoni. 39 Zadooki kabona n’aggya ejjembe ery’amafuta mu weema,* Eweema eyogerwako wano ye weema Dawudi gye yakolera essanduuko ey’endagaano ya Katonda. Eweema ey’Okukuŋŋaanirangamu eyazimbibwa, ng’Abayisirayiri bakyali mu ddungu, yali ekyali e Gibyoni ( 3:4; 2Sa 6:17) n’afuka amafuta ku Sulemaani. Awo ne bafuuwa ekkondeere, abantu bonna ne baleekaana mu ddoboozi ery’omwanguka nti, “Kabaka Sulemaani awangaale.” 40 Abantu bonna ne bambuka okumugoberera nga bafuuwa endere, era nga basanyuka essanyu lingi, ettaka n’okwatika ne lyatika olw’oluyoogaano olunene.\n*1:5 Adoniya ye yali mutabani wa Dawudi owookuna ( 2Sa 3:4) ng’aweza emyaka nga asatu mu etaano. Amunoni, ne Abusaalomu, ne Kiriyaabu (eyafa nga muto) bonna baali baafa\n†1:7 Zeruyiya ye yali mwannyina Dawudi.\n‡1:33 Abaweereza mu nsonga eno kitegeeza eggye lya kabaka erimukuuma\n§1:38 Abakeresi n’Abaperesi baali bakuumi ba Dawudi ab’oku mwanjo. Baava Kuleete ne Bufirisuuti ( 2Sa 8:18)\n*1:39 Eweema eyogerwako wano ye weema Dawudi gye yakolera essanduuko ey’endagaano ya Katonda. Eweema ey’Okukuŋŋaanirangamu eyazimbibwa, ng’Abayisirayiri bakyali mu ddungu, yali ekyali e Gibyoni ( 3:4; 2Sa 6:17)


Bukedde Online - Mukyala wange yansiibulira mu kirooto\nMukyala wange yansiibulira mu kirooto\nMmange yafa alaba ttivvi\nEbizibu abakazi bye bafuna mukwambala obuw...\nAdded 3rd August 2015\n‘Mwami wange mukwano hhenze sigenda kuddamu kukulabako beera bulungi,’ Bino by’ebimu ku bigambo mukyala wange omugenzi Stella Wanyama bye yasemba okuhhamba mu kirooto ekyaliwo mu kiro enkeera amale afe.”\nBya Sofia Nalule\nNga nsimbula okugenda mu Amerika Stella yahhamba nti, 'hhenda kukunonako ku kisaawe e Ntebe ne bbebi waffe akukuliseeyo,’ wabula mukwano gwange kye yali anjagaliza tekyasobola kutuukirira kuba ate nze namunona mu ddwaaliro nga mulambo”. Omusumba Marxon Wanyama ow’ekkanisa ya River of Revival Ministries e Ganda bw’atandika emboozi ye ku mukyala we gwe yaleka ng’asulirira kuzaala ate n’afa nga yaakazaala.\nObuvubuka bwange bwonna nkuze nneegomba bavubuka bannange abakuze ne bawasa ne baba ne bakyala baabwe mu bufumbo obusanyusa. Nze nasabanga kimu butawasa bya kawundo kakubye eddirisa.\nTwasisinkana ne mukyala wange nga nsoma ku yunivasite nga ye ali mu ssomero erimu e Mukono gye nali nkyalidde mukwano gwange.\nBuli lwe nakyaliranga mukwano gwange oyo nga nneetegereza mwana muwala ono. Olwali olwo ne tusisinkana. Twasooka kuba baamukwano nga ntya okutta ekyama era kino kyatambulira ddala okumala ebbanga. Ate wakati awo ne tuba nga tetulabagana. Twagenda okuddamu okulabagana, omwagalwa wange ono namusanga yazaala dda. Olwokuba yatwala obudde bwe okunnoonya ate nga nange nali mmwagala twatandikira we twali tukomye n’ebyaddirira mpeta. Tubadde twakamala emyaka ebiri mu bufumbo naye mu June w’omwaka guno Mukama yamuntutteko!\nAtwalibwa mu ddwaaliro\nNafuna olugendo ebweru w’eggwanga era mu kugenda omukyala engeri gye yali omuzito namuleka mu mikono gy’omusumba omulala bwe tukola, Ben Tamale kuba si ye yali mu mbeera etiisa.\nNasitula ne hhenda mu Amerika. Nga tannagenda kuzaala. Mukyala wange yankubira essimu gye saamanya nti ye yali esemba okwogerako naye. Yantegeeza nga bw’atawulira bulungi ne mmugumya nti Yesu ali naye, Mukama yandabikidde.\nMikwano gyange nga bambuulidde ng’omukyala bwe yali azadde omwana kyokka ng’omwana ali ku mukka, omutima tegwaddamu kuntereera.\nMu Amerika nali waakumalayo mwezi naye nalaba sitereera kwe kusaba bakama bange nkomewo eka. Nakyusa ttikiti y’ennyonyi ne nninnya ne nkomawo era natuukira mu ddwaaliro omukyala gye yali.\nNatunula ku kabiite wange nga si y’oli kuba yali azimbye omubiri gwonna. Mu kiseera ekyo yali takyasobola kwogera era kye mmanyi teyantegeera. Namukwatako ne mmusabira awo ne nzira awaka. Enkeera naddayo mu ddwaaliro ne mmugulira eddagala eryali linsabiddwa wabula ate olwaddako n’ava mu bulamu bw’ensi eno.\nOkuva lwe nafuna mukyala wange tubadde mu mukwano ogwegombesa. Ye muntu abadde azimba mu mwoyo, mu byenfuna ne mu ngeri endala ez’obulamu. Abadde muwabuzi wange asooka era nga bwahhaana ekintu sikikola. Kye sigenda kumwerabirako anjigirizza okulya, nga waakiri akwata wuuma n’andiisa ku mpaka.\nNkyalina obulumi ku mutima bwe simanyi nti bugenda kunvaako mangu. Sigaana nti Katonda aba asazeewo naye tusaanye tukkirize nti oluusi wabaawo n’obugayaavu abantu baffe abamu ne bafa nga tebannatuuka. Kumpi nsasudde obukadde obuwera ana nga ngula mirambo ebiri ogw’omwana n’omukyala!\nMu kiro enkeera Stella amale afe nali ku buliri awaka nga nzizeeyo okuwummulako nga bwe nsaba Mukama Katonda. Mu kirooto nawulira mukyala wange ng’azze ku buliri bwaffe kwe nali nneebase.\nYatandika okunkwatako ne nneekanga era amangu ago ne mmubuuza owona ddi okomewo awaka. Wano yanta omukono mu ngeri yaakugukasuka eri awo ne mmulengera mu tawulo ng’alabika bulungi.\nYali atambula ng’abulirayo. Yahhamba nti mwami wange mukwano hhenze sigenda kuddamu kukulabako beera bulungi nga bw’ansiibula n’abula.\nEnkeera ssimu ye yanzuukusa ey’eddwaaliro e Nakasero nga be nalekayo bantegeeza nti takyenyeenya hhenda okutuukayo nga yafudde dda.\nEkkolero ly'engoye erya NYTIL lya kuwa Bannayuganda 3,000 emirimu\nMohan Kiwanuka ensimbi zimuyitaba: Amenyewo abagagga b'omu Kampala\nOmuyimbi Disun Future akomyewo mu Uganda n'alabula abakubi ba Ragga


Bukedde Online - Ebya Walukagga okuzaala mu yaaya biranze\nAba famire batabukidde omukazi eyalimbye b...\nEBY’OMUYIMBI Mathias Walukagga okwegaana omwana yaaya gw’amulumiriza okumuzaalamu biranze. Minisita omubeezi ow’ensonga z’abavubuka n’abaana, Florence Nakiwala Kiyingi abiyingiddemu n’agamba nti agenda kuwalaawala Walukagga amutwale mu kkooti ekola ku nsonga z’abaana emukake okuggyibwako omusaayi okuzuula taata w’omwana omutuufu. Nakiwala okusituukiramu kiddiridde Walukagga okwegaana eby’okufunyisa omuwala Aisha Namugerwa olubuto.\nNamugerwa abeera ne maama we Sauda Kabasoga e Kasambya mu disitulikiti y’e Mubende alumiriza Walukagga okumufunyisa olubuto bwe yali akola obwayaaya mu maka ge e Maya.\nNamugerwa yagambye nti, bwe yali akola ewa Walukagga, mukyala we Mariam yali tabeerawo era yakozesa embeera eno okumukaka omukwano n’amufunyisa olubuto. “Namutegeeza nga nfunye olubuto kyokka waayitawo akaseera katono mukyala we n’akomawo, n’andagira okusibamu ebyange nzire ewaffe nti, sijja kusobola kukwatagana ne mukayala we. Nagenda n’olubuto era bwe nazaala namukubira essimu okumuwa amawulire amalungi ag’okufuna omwana.\nYansindikira 30,000/- nga bw’antegeeza nti nkube omwana ebifaananyi mbimuweereze abirabeko. Kino nakikola wabula ekyanneewuunyisa yanziramu kimu nti omwana ssi wuwe kuba ewaabwe tebazaala baana ba mitwe minene!” Namugerwa bw’annyonnyola. N’agamba nti okuva olwo taddangamu kukwata ssimu ye wadde okumuweereza obuyambi kyokka ng’omwana alwala buli kiseera.\nWalukagga ayogedde Bwe yabuuziddwa ku ssimu, Walukaaga yakkirizza nti Namugerwa amumanyi bulungi kuba yamukolerako ewuwe ng’omuyambi w’awaka kyokka ky’atajjukira nti yamuzaalamu omwana era tabimanyi. Yagasseeko nti; “Oyo omuwala kirabika alina ky’anoonya oba si kyo waliwo abaamupanze okunnyonoonera erinnya. Nze simuganzangako wadde okumufunyisa olubuto ate sisobola kwegaana mwana owange kubanga nnina obusobozi obumulabirira.\nAbaana bange bonna mbamanyi, abasoma bali mu masomero ga bbeeyi nga ne fiizi mbasasulira ezitakka wansi wa kakadde buli lusoma”. Ku kya minisita okumutwala okumukebera omusaayi, Walukagga yategeezezza nga bw’ali omwetegefu okugenda mu musaayi ensi ekakase ekituufu era n’ajuliza nti ky’amanyi, omu ku bazinyi be mu kibiina, Twaha Mawanda gwe yalabanga ne Namugerwa nga baagalana era ye yamuleeta mu maka ge nga ye yandibadde abuuzibwa ensonga z’omwana.\nMawanda yakkirizza nga Namugerwa bwe yali muganzi we era y’ensonga lwaki yamupangira omulimu ewa Walukagga basobole okubeera bombi kubanga mu kiseera ekyo Mawanda yali asula Maya ewa Walukagga. “Oyo Namugerwa yali mukazi wange era nze nnamufunira omulimu ewa Walukagga nga nkolagana ne muwala wa ssenga we eyamuleeta e Kampala.\nTwayagalana okumala ebbanga okutuusa lwe yaddayo e Kasambya. Yayongedde nti nga Namugerwa ali lubuto, yamutegeeza nti ali lubuto n’oluvannyuma n’azaala nti kyokka bwe yabalamu ennaku n’emyezi ng’alaba tebikwatagana bulungi ky’ava yatandika okubuusabuusa omwana. Yagambye nti yassaawo akakwakkulizo bagende mu musaayi kyokka maama w’omuwala n’agaana.\nNamugerwa yatandika okumukubira essimu nti omwana akaaba nnyo ng’ayagala agendeyo amulabe kyokka bwe yeebuuza ku bassenga be ne bamugamba agendeyo. Wabula era omwana yagenda mu maaso n’okukaaba olwo n’ayongera okubuusabuusa oba ddala omwana wuwe era n’obuyambi obutonono bwe yali abawa n’abuyimiriza. Minisita Nakiwala yagambye nti; Mawanda ne Walukagga balina okukeberwa omusaayi okuzuula taata w’omwana omutuufu\nMuseveni asonyiye omuserikale wa poliisi gye battira Kirumira\nGuardiola awaanye musaayimuto Phil Foden: 'Y'asinga ekitone mu nsi yonna'


Mayiga yalayizza abakulembeze b’abayizi ba Buganda bamugondere, Kabaka ye nabagamba kwekirizaamu na kuba bavumu « BugandaWatch\nComments Off on Mayiga yalayizza abakulembeze b’abayizi ba Buganda bamugondere, Kabaka ye nabagamba kwekirizaamu na kuba bavumu\nBaganda Organizations, Buganda, Culture, Events, Headlines, News, People, Uganda, Youth\nabavubuka, baganda, buganda, charles, corruption, day, government, kabaka, katikkiro, kyaggwe, mayiga, mengo, mukono, mutebi, news, Uganda, youth\nNga 8 November 2017, Katikkiro wa Buganda, Mw. Charles Peter Mayiga yakulira omukolo ogw’okukyusa obakulembeze ba Nkobazambogo Uganda, ekibiina Mengo kyeyatondawo okudibya ekya Baganda Nkoba za Mbogo Students Association (BANKOSA), oluvannyuma lw’ekiba ttaka n’okusiba Kabaka emimmwa (Mengo kyeyatuuma MOU) mu 2013. Olwayawukana ne Museveni Mw. Mayiga nalagira nti ekibiina kya BANKOSA kirina okukkiriza abatali Baganda okuyingiramu n’okufunamu obukulembeze. Omulimu gw’okumenya BANKOSA yagukwaasa minisita wa bavubuka n’emizannyo, Henry Ssekabembe (Soma: Mengo Minister Denies Changing Nkoba za Mbogo Logo on Purpose, Does not Promise to Return to Old Logo ne Nkoba za Mbogo Emblem was Changed on Request of Police, Buganda Minister Says Now).\nOmukolo gw’okukyuusa abakulembeze baguteeka mu kisenge ba minisita b’Emengo mwebateseeza (cabinet room). Abakulembeze abapya balayizibbwa okubeera abawulize eri Kabaka awamu ate ne Katikkiro era n’okukuuma ebyaama bya Buganda. Ekirayiro kyafaanana n’ekyasiba emimwa gy’ababaka mu Lukiiko lwa Buganda awamu n’ababaka ba Ssabasajja ku mawanga (abafugibwa Katikkiro Mayiga). Emikutu gy’amawulire Mengo gyafuga awamu n’emilara, gisasaanyizza nnyo amaloboozi n’ebifananyi by’okulayira kuno. Mu ngeri eyalabise nga Katikkiro alina gwayagala okumatiza nti abakulembeze ba bavubuka mu Buganda bali mu ngalo ze. Omuntu ono teyabadde Kabaka Mutebi.\nOluvannyuma lw’ennaku 2 zokka, ku lunaku lwa Abavubuka nga 10 November 2017, Ssaabasajja yatangaaza mu ngeeri eyamagezi ennyo nti ye tayagala kusammulirwa bya Mayiga eby’okwagala okufuga ebirowoozo n’ebikolwa by’abavubuka Abaganda. Kabaka ye abavubuka yabakubiriza okwekiririzaamu, okuba abavumu, okusomesa abalala, okutaasa abalala era n’okuvaayo okukulembera bannabwe (Ssoma: Obubaka bwa Kabaka ku lunaku lw’abavubuka bubanja eby’okulabirako ebirungi e Mengo).\nOmuyizi mu Ndejje University ayitibwa David Sekamatte yeyalayidde okugondera Katikkiro Mayiga mu kifo ky’obwa ssentebe wa bassentebe ba Nkoba za Mbogo Uganda. Yazze mu bigere bya Matthew Mbajjo Sempa owa Makerere University.\nBa ssentebe ba Akaliba Akendo Uganda, eya Mengo\nMw. Sempa ye ekifo kino Mengo ye yakimuwa oluvannyuma lw’okuyamba minista Sekabembe, okugobesa Amina Nakimwero, okuva mu ttabi lya Nkoba za Mbogo erya Makerere University. Nakimwero baamulanga gwa kwetaba mu kwekalakaasa kw’abalwanirira ekitiibwa kya Kabaka okwaliwo nga 28 September 2016 (Ssoma: Mengo in desperate fight to control damage after Nkoba za Mbogo student protest and accusations).\nNakimweero yeegatta ku ba memba ba BANKOSA abekalakasiza ku Bulange olw’obutali bumativu ku ngeri Katikkiro Mayiga gyeyali akuttemu ensonga ya Kabaka Mutebi okuwawaabirwa mu kooti za Uganda.\nOluvannyuma lw’okwekalakaasa, Mengo yakola kawefuube wa mannyi nnyo okugobesa Nakimweero ne banne Timothy Ssemanda, Ibrahim Wasswa Ssemanda ne Joseph Njuki Musaazi okuva mu masomero mwebaali. Amasomero gagaana okubagoba olwo Mengo nesalawo kugobesa Nakimweero mu Nkoba za Mbogo eye Makerere ng’eyita mu ssentebe Sempa.


GEN. Kale Kayihura yeegatta ku poliisi okuva mu kitongole ekirwanyisa abakukusa amagendo ekiri wansi wa URA mu November 2005 ng'adda mu bigere bya Gen. Edward Katumba Wamala.\nNga yeegasse ku poliisi, aliko ebintu eby'enjawulo by'akoze ne bikyusa ekifaananyi kya poliisi mu myaka 12 gy'amaze nga ye muduumuzi waayo.\nMu 2005 Gen. Kayihura yasanga poliisi erina ebitongole okwali; ekinoonyereza ku buzzi bw’emisango, ekivunaanyizibwa ku baserikale n’enzirukanya y’emirimu, ekivunanyizibwa ku bikwekweto n'ekivunaanyizibwa ku mirimu egy'enjawulo byokka.\nYasalawo okutondawo ebitongole ebirala okuli; ekirwanyisa obutujju, ekya poliisi y’Ensi Yonna (Interpol), ekivunaanyizibwa ku guno na guli (Special Duties) eky'ebyamateeka, ekikessi, ekinoonyereza ku bujulizi obw'enjawulo (Forensics), ekivunaanyizibwa ku mbeera z’abaserikale, ekigulira poliisi ebintu, ekitendeka abaserikale, ekivunaanyizibwa ku mafuta, ekivunaanyizibwa ku kuluhhamya ku byobufuzi n'ekya Kampala n’emiriraano.\nEbirala kuliko poliisi y'obutonde bw'ensi n'eky'ettaka.\nOkulaba ng'ebitongole bino buddukanyizibwa bulungi Gen. Kayihura yakuza abaserikale abalina okubiddukanya ng'okukuza abaserikale abakulira ebitongole bino okwasooka kwaliwo mu 2017.\nAbaserikale abaasooka okukuzibwa ne batuuka ku ddaala lya Assistant Inspector General of Police (AIGP) kwaliko; Okoth Ochola kati omuduumuzi wa poliisi, Geoffrey Bangirana avunaanyizibwa ku kugulira poliisi ebikozesebwa, Fredrick Kiyaga, Moses Balimwoyo n'abalala.\nGen. Kayihura asobodde okufunira poliisi ebikozesebwa omuli mmotoka ez’enjawulo omuli ezitambuza abaserikale, ezizikiza omuliro, ebimotoka ebikkakkanya obujagalalo n'emmotoka ennawunyi era buli akulira ekitongole mu poliisi atambulira mu mmotoka y’ekika kya Land Cruiser TX. Yayonger ne ku bungi bwa pikipiki okuva ku 161 okutuuka ku 7,636.\nYayamba poliisi y’oku mazzi okufuna amaato ag’omulembe agayamba mu kulawuna ennyanja n’okulwanyisa ababbi.\nGen. Moses Ali lwe yatongoza ekifo we bagenda okwekenneenyeza obujulizi e Naggulu.\nKayihura era yalagira abaserikale okubeera mu bantu n'okubasomesa ku nkola y'okukuuma amateeka n'okusembeza poliisi okumpi nabo. Kino yakikola bwe yasuumusa ekitundu kya Kampala n’emiriraano n'akiwa omuduumuzi nga eyasooka yali Andrew Sorowen okusobola okukola ku nsonga z’abantu.\nYagunjaawo ekitongole ekikuuma abakungu (VIPPU) n'ekikuuma Pulezidenti (Police Presidential Guard) era yunifoomu yaabwe yanjawulo ku z'abalala.\nMu ngeri y'emu yagaziya ekitongole ekikwasisa abaserikale empisa n’okulwanyisa enguzi ekya PSU era abangi bavunaaniddwa.\nKayihura era asobodde okuzimba enkolagana wakati wa poliisi ya Uganda ne poliisi z’amawanga ag’enjawulo n’okuzimba omukago okugatta abaduumizi ba poliisi mu buvanjubwa bwa Africa ogwa 'East African Police Chiefs Corporation' nga yali aluubirira okulwanyisa obumenyi bw’amateeka obusala ensalo.\nEmikago gino gyayambako okukwata abamenyi b’amateeka ng'abeenyigira mu kutega bbomu ezatta abantu e Lugogo ne Kabalagala mu 2010 era abamu baggyibwa Kenya ne Tanzania ne baleetebwa mu ggwana ne bavunaanibwa.\nOkukolagana obulungi n’amawanga ag'enjawulo kyayamba okukomyawo eyali akulira abayeekera ba ADF, Jamil Mukulu eyakwatibwa e Tanzania n'akomeze-bwawo era n'avunaanibwa emisango egy'enjawulo.\nPulezidenti Museveni w'amuggyidde ku buduumuzi bwa poliisi Gen. Kayihura y'abadde ssentebe w’omukago okugatta abaduumuzi b’omu buvanjuba bwa Africa era nga amyuka pulezidenti w’omukago okugatta abaduumzi ba poliisi mu Africa.\nOkusobola okumanya ebiruma abantu Gen. Kayihura abadde tatuula mu ofiisi nga yeetuukira mu bitundu eby'enjawulo okusobola okumanya ebiriyo nga yasitukiramu n'atuuka e Kasese n’e Bundibugyo Abakonjo n'Abamba gye bali balwanagana nga bwe yatuukayo embeera yadda mu nteeko oluvannyuma lw’okuwa abaserikale ebintu bye balina okukola.\nGen. Kayihura era afubye okusikiriza abavubuka abayivu okwegatta ku poliisi era omuwendo gwabwe guzze gulinnya nga yasanga abaserikale 14,000 kati bali 43,452.\nMu kisanja kye Gen. Kayihura asobodde okuzimbira poliisi ekitebe e Naggulu n’okitandika ku pulojekiti ey’okuzimbira abaserikale ennyumba z'okusulamu 1,020 e Naggulu.\nEkitebe kya poliisi kye yazimba e Naggulu.\nEra Kayihura ye yagoba abaserikale abalina amayinja okukomya okusula mu nkambi n'abalagira bafune we basula kiyambe abaserikale abawansi okufuna ennyumba.\nKayihura abaserikale abazzizzaayo mu kutendekebwa abamu ne bafuna ne diguli eyookubiri mu kukuuma emirembe eweebwa yunivasite y’ekibiina ky’Amawanga Amagatte mu ttendekero e Bwebajja n'abalala ne batwalibwa mu matendekero ag'enjawulo.\nAfubye okulaba nga bajeti ya poliisi erinnya okuva ku buwumbi 86 okutuuka ku buwumbi 521 ekiyambye okukola ku bintu eby'enjawulo ebyali bizihhamye olw'ebbula lya ssente.\nOkumanyisa abantu ebikwata ku poliisi yalonda aboogezi ba poliisi mu bitundu eby'enjawulo n’okuwa amawulire mu bwangu.\nKayihura abadde musaale mu kumalawo okwekalakaasa mu bitundu by’eggwanga eby'enjawulo naddala mu Kampala.\nYafuna ebimotoka ebifuuwa omukka ogubalagala n’amazzi agasiiwa. Poliisi yagisanga n'emmotoka zonna omugatte 273 kati ziri 1,515 okuva ku zikuba omukka ogubalagala ne bbaasi.\nYasanga poliisi terina nnyonyi abalekedde bbiri ate amaato gaali 20 kati gali 63. Poliisi teyalina ndogoyi kati ziwera 20 ate bupikipiki obw'emipiira esatu buli 104.\nYasikiriza abamu ku baali bakulira okwekalakaasa mu Kampala n'abazza ku ludda lwe nga bano baamuyamba okumubuulira enteekateeka ezikolebwa era buli lwe wabaddewo abaagala okwekalakaaasa nga poliisi ebagumbulula nga bukyali.


Bukedde Online - Bamukutte lwa kukozesa lukujjukujju n'anyaga omusuubuzi\nBamukutte lwa kukozesa lukujjukujju n'anyaga omusuubuzi\nAgambibwa okucanga abasajja gamumyukidde ku poliisi\nAbasuubuzi abayitimuse mu kyeyo lwaki Gav...\nAdded 13th November 2012\nPOLIISI ekutte n'eggalira omusajja agambibwa okuggya ssente ku muvubuka ng'amusuubiza okumufunira viza emutwala e Dubai akube ekyeyo.\nBya Eria Luyimbazi\tNovember 13, 2012\nPOLIISI ekutte n'eggalira omusajja agambibwa okuggya ssente ku muvubuka ng'amusuubiza okumufunira viza amutwale e Dubai akube ekyeyo.\nSuleiman Lubowa ye yakwatiddwa poliisi oluvannyuma lw'omuvubuka Brian Nalima gwe yaggyako ssente z'okumutwala e Dubai okwekubira enduulu ku poliisi n'aggulawo omusango gw'okufera ssente ze obukadde 3 n'atamutamufunira visa.\nNalima yagambye nti Lubowa yamutegeeza nga bw'agenda okumutwala e Dubai amufunire omulimu kuba waliwo omugagga eyeetaaga omukozi ssaako n'okumufunira viza emutwala, n'amusaba amusasule obukadde 3 ze yamuwa mbagirawo oluvanyuma lw'okutunda ebintu bye.\n"Lubowa yangamba nti ajja kuntwala e Dubai nkube ekyeyo era ne ntunda ebyange kyokka ebbanga lye yang'amba liweddeko atandise okumbuzaabuza kuba yali angambye nti buli mwezi nja kufuna doola 500", Nalima bwe yagambye.\nYagambye nti yatuukirira Lubowa amuwe Viza gye yamusuubiza n'atandika okumubuzaabuza, kyokka oluvanyuma n'abaako olupapula lw'amuwa okumulaga nti ye viza ekyamuviiriddeko okwekengera .\nYategezezza nti yatutte olupapula olwamuweereddwa okulwekebejja mu kkampuni z'ennyonyi oba lutuufu ne zikakasa nti lujingirire ekyamuleetedde okugenda ku poliisi n'aggulawo omusango.\nYagasseeko nti Lubowa yali amusuubiza okusitula okugenda e Dubai nga October 10 kyokka n'atandika ookubiwanvuya okutuusa lwe yamutwalidde abasirikale abaamukwatidde ku kizimbe kya Namaganda Plaza w'agamba nti we wasangibwa ofiisi ye.\nWabula Lubowa yeegaanyi eby'okufuna ssente okuva eri Nalima ng'ategeeza nga bwe waliwo abamulwanyisa nga be bamuwendulira abantu okumulemesa emirimu gye.\nBamukutte lwa kukozesa lukujjukujju n''anyaga omusuubuzi\n'Nagenze mu kaabuyonjo okweyamba omwana n'agwayo'\nBarack Obama antya - Mugabe\nOmukazi amalamu atya akagoba?\nOkukyala kwa Katikkiro mu Ankole kwongezeddwaayo\nKatikkiro waakugenda e Mbarara nga February 8\nKabaka asiimye Abaganda b'omu Ankole


Bukedde Online - â€˜Nnaziba amaaso naye nze tebandiyiriraâ€™\nâ€˜Nnaziba amaaso naye nze tebandiyiriraâ€™\nNkoze kye nsobola naye abantu tebasiima - Luwagga\nOkuloota ngâ€™oyonsa kiranga lubuto\nAdded 23rd March 2010\nBano be bantu abangi abaakafiira mu kizimbe mu Kampala bukya bitandika kugwa mu myaka 10.\nKyokka na buli kati, abantu abaafiirwa abaabwe nâ€™okugendera ku bisago batono nnyo abaali baliyiriddwa.\nOkunoonyereza kwalaga nti bwali bulagajjavu bwa Musumba Luwagga, KCC nâ€™abebyobulamu obw\nOkunoonyereza kwalaga nti bwali bulagajjavu bwa Musumba Luwagga, KCC nâ€™abebyobulamu obwavaako ekkanisa eno okugwa nâ€™etta abantu.\nEkibambulira kino kyâ€™agenda okugwawo ngâ€™Omusumba LuwaggaÂ tali mu kkanisa eno kyokka nga waakubeegattako mangu.\nOlukungâ€™aana olwalimu lwali lwa kwanikiramu bannabbi abâ€™obulimba nâ€™okuvumirira abo abanyaga endiga!\nAbalokole baali balujjumbidde kubanga eggulolimu, waliwo olugambo olwali luyise nti mu be bagenda okwanika mulimu Omusumba Sam Kakande owâ€™ekkanisa ya Synagogue e Mulago ku Bbiri, Godfrey Lule owâ€™e Nakulabye, William Muwanguzi eyakazibwako â€˜Kiweddeâ€™ ne Stephen Ssozi owâ€™e Kawempe.\nEra abamokkola ebyâ€™amangu baabyanguya nti kirabika Abasumba be baali bagenda okwanika be baasindika emizimu ne gisuula ekkanisa ekintu ekyasesa ennyo Omusumba Kakande nâ€™abajerega nti â€˜Mukama basonyiwe kubanga tebamanyi kye bakola!â€™\nAbamu ku Basumba abaalina okwogera mu musomo guno mulimu Edward Matovu okuva mu Christian Life Church e Mukono, Nekemiya Bamutiire nâ€™Abasumba abalala.\nOmusumba Matovu ye yasooka ku kituuti,Â nâ€™atandikirawo okulumba OmusumbaÂ Ssozi ngâ€™amuwaako obujulizi.\nAba yaakamala okwogera nga bwe yamala ewa Ssozi emyaka mukaaga enkuba nâ€™etandika okutonnya abantu ngâ€™abantu tebakyawulira. Kwe kuteekako ennyimba ezitendereza, naye kibuyaga nâ€™ayitirira ekkanisa nâ€™egwa.\nÂ Ebikwata ku Luwagga\nAbamumanyi bagamba nti, yasooka kubeera bbulooka wa takisi ku siteegi e Bwaise, oluvannyma nâ€™afuuka kondakita. Mu 1993 - 1995 yakwana omukazi Sylivia Luwagga, eyali akola mu ssomero lya Happy Hours Nursery School e Bwaise oluvannyuma ne bakola essomero lya Bright Primary School.\nÂ Yakolako mu kkanisa yâ€™Omusumba Joshua Muleefu owa Evangelical Church e Bwaise, kyokka baafuna omubutakkaanya nâ€™avaayo nâ€™adda mu Christian Life Church eyâ€™Omusumba Ssennyonga gyeyava okukola kkanisa eyiye.\nEkkanisa ye we yagwira nga ye kansala wa Nakamiro I ku ggombolola e Kawempe.\nNgâ€™ekkanisa yaakagwa, eyali yinginiya wâ€™eggombolola yâ€™e Kawempe John Mpambala yalumiriza Luwagga nga bwe yagaana okubalaga pulaani yâ€™ekizimbe kye yali azimba.\nâ€œYatiisatiisa abakozi bâ€™eggombolola nti yafuna olukusa okuva mu ofiisi ya Pulezidenti okuzimba ekkanisa, naffe ne tumuvaako,â€™ Mpambala bwe yategeeza.\nAgamba ntiÂ Luwagga yagaana okukuba pulaani yâ€™ekizimbe nâ€™okugiwaayo ku ggombolola ngâ€™amateeka bwe galagira. Kino kyawalirizza ggombolola okumuyimirizaako okuzimba kyokka ye ekiragiro nâ€™akiziimuula.\nlKyokka buuza nti kino bwe kyaliwo, bo abakulembeze ba ggombolola baakolawo ki?\nAbantu abasinga abaafuna obuzibu baali bapangisa, abamu baasenguka dda mu kitundu. Kyokka be nnayogeddeko nabo tewali yafuna buyambi bwonna kuva ewâ€™Omusumba. Â Â Â\nAbaasinga okukosebwa baali batuuze bâ€™e Kaleerwe, Kawempe ne Kyebando abaali banguyirwa okusabira mu kkanisa ye.Â Â Â Â Â Â Â Â\nAbaafiirwa bye boogera\nMoses Mugalu owâ€™e Nabweru, yafiirwaÂ mukyala we Dorothy MugaluÂ mu kkanisa eno. Agamba nti mukyala we yali agenze mu kkanisa ku olwo lwokka kuba ye yali asabira mu World Trampet Centre mu Kampala.\nâ€œNagenda okudda eka ku ssawa nga 10:00 ezâ€™akawungeezi nga simulaba. Kyokka emirambo egyasooka okulabika nâ€™ogwa mukyala wange mwe gwali.\nNagezaako okukola kyonna ekisoboka waakiri ndabe nga bandiyirira olwâ€™okufa kwa mukyala wange, naye nakootakoota mu ga lumonde!\nMuka Luwagga yansuubiza ossente okusomesa abaana, kyokka bwe nagendengayo ngâ€™ampoleza tebannaba kutereera. Ssaazifuna kati emyaka ena!\nPatrick Ssemambo yangâ€™ambye nti, â€œNnali mpitiddwa ngâ€™omu ku Basumba abaalina okubuulira mu musomo guno, kyokka ne ku kituuti ssaalinnyako ekizimbe ne kigwa! Ekisenge kyankuba omukono na buli kati gukyannuma.\nSirina kye nnafunayo, nnwanye nzekka okwejjanjaba okutuusa wâ€™ondabiraâ€.\nMargaret Namuddu owâ€™e Nabweru mu Kabira yangâ€™ambye nti, â€œEnkuba bwe yatandika okutonnya tetwalina kutya nti ekkanisa eyinza okugwa.\nEkisenge kyayiika nga tetulina buddukiro. Mukama wâ€™annyambira ne bannange kwe kuba nti ffe twali tutudde mu kyangaala.\nNnawunga, nga sitegeera bulungi, okuddamu okutegeera nga ndi mu ddwaaliro gye nnamala omwezi gumu. Muwala wange ye yasasula ssente zâ€™eddwaaliro.\nNafuna obuzibu ku bwongo abasawo ne bangâ€™amba nti kye kyavaako amasso gange okufuna obuzibu. Na kati nnina obulumi mu mugongo!\nOmusumba Bamutiire, omu ku baali bategese omusomo, yajja nâ€™andaba nga nvudde mu ddwaaliro, nâ€™ansuubiza okunnyambayo ku ssente zâ€™obujjanjabi kyokka na kati nkyazirinda!\nÂ Naziba amaaso kyokka okusooka bansaba emitwalo 16 okugula gaalubindi naye nga sizirina. Wabula abasawo bâ€™amaaso abajja ku ggombolola okujjanjaba amaaso bannyamba ne bazimpa kuÂ 20.000/-. Sikyalina mulimu gwe nsobola kwekolera kuba siddangamu kufuna maanyi nâ€™okutambula sisobola.\nJane Musimenta yasigaza abaana bâ€™omugenzi Caroline Tunomugisha eyafiira mu kkanisa eno. Agamba: Muganda wange yali musawo e Mulago kyokka mu kkanisa ya Luwagga yaliÂ agenzeeyo mu musomo.\nEkizimbe kyamutta nâ€™aleka abaana basatu okuli Phiona Faith, Ivan Muliire ne Dan Mbabazi.\nTunomugisha yalina ennyumba gyâ€™azimba e Nabweru. Olwâ€™okuba ssaalinaÂ ssente zigimaliriza nasalawo okugenda ewâ€™Omusumba Luwagga atuyambeko tugimalirize esasule fiizi zâ€™abaana.\nLuwagga yansuubiza okumaliriza ennyumba, nâ€™antambuza na buli kati ssente tazimpanga! Abaana weebali nze nfaabiina nabo!\nPhiona Faith, mulekwa wa Tunomugisha yangâ€™ambye nti, â€œMaama yandeka ndi mu S3 kyokka Mukama annyambye mmalirizza S6. Ssente olumu zibadde zimbula, kati ekinneeraliikiriza za kugenda ku â€˜kkoosiâ€™.\nSsentebbe wa Lower Nsooba zooni, David Luutu agamba nti nga Luwagga yaakatandika okuzimba ekkanisa eyatta abantu, yabalabula nti basimye omusingi mumpi ngâ€™ate luli lutobazzi.\nâ€œBo baagenda mu maaso nâ€™okuzimba. Abantu bajjumbira okuyamba abaali ku njega, kyokka wayise emyaka 4 bakyalina ekirango ekibeebaza okudduukirira abantu,â€ Luutu bwe yagambye.\nAbantu bangi bajja wano okwemulugunya nga Luwagga bwâ€™ataabayamba ngâ€™ekkanisa ye ekubye abantu, naye olwâ€™okuba sirina kya kubakolera mbasindika wuwe.\nlBantu ki Omusumba Luwagga be yasasulira ssente zâ€™eddwaaliro nga bonna Kalondoozi be yayogedde nabo bagamba nti zaakoma mu bigambo tebaazifuna?\nlLwaki abantu balinze ebbanga lino lyonna okwekubira enduulu awantu wonna ngâ€™etteeka libawa omwaka gumu okukikola oba okusirikiranga ddala emirembe gyonna?\nlLwaki KCC eyakkiriza Luwagga okuzimba mu lutobazzi nayo teyabaako kyâ€™eriyirira bantu bano?\nlOfiisi ya Pulezidenti erina kakwate ki ku kukkiriza Luwagga okuzimba ekkanisa eno eyatta abantu?\nlLwaki Luwagga yakkirizibwa okuddamu okuzimba ekkanisa endala, ate nga nayo eri majenjeeke eyinza okuddamu okutta abantu mu ngeri yâ€™emu ngâ€™eyasooka?\nlLwaki ebyazuulibwa poliisi ngâ€™enoonyerezza ku kikangabwa kino byakoma mu lipoota, nâ€™etevunaana abantu abangi abaalagajjalira obulamu bwâ€™abantu ne bafa?\nBwâ€™oba olina kyâ€™omanyi ku musango guno nâ€™ebirala byâ€™oyagala tulondooleko weereza obubaka ku 0752628931. Oba wandiika â€˜kalondooziâ€™,Â lekawo akabanga oweereze obubaka ku 8338 bwâ€™ola oli ku Zain, utl, Warid oba MTN.\nAbooluganda batomereganye mu bikujjuko bya Ssingo omu n'afa\nCongo tujja kugirumba obutasalako - Bobby\nURA erabudde Chameleone ku musolo\nBakukkulumye olwa munnaabwe eyafudde obutwa\nAbasomesa b'e Makerere bewozezzaako mu kakiiko ka Palamenti\nEyabula ku famire ye asangiddwa nga mufu


Ntegeera ntya omusomesa ow’obulimba oba nnabi ow’obulimba?\nEkkubo ly'obulokozi lyeliluwa?\nYesu Kristu Yaani?\nWafuna Obulamu obutaggwawo?\nYesu yatulabula nti “ bakristo ab'obulimba, ne bannabbi ab'obulimba” begenda kugya era bagenda kugezaako okulimbalimba naabo abalonde a Mukama (Matayo 24:23-27); laba 2 Petero 3:3 ne Yudda 17-18). Engeri esinga gyosobola okukozesa okuwangla bannabbi ob’obulimba n’abasomesa ab’obulimba kwekumanya amazima. Okwawula ekicupuli, olina kwetegereza kituufu. Omukkiriza yenna “ayisa wakati ekigambo eky'amazima.” (2 Timmossewo 2:15) era eyekkenenya ebyawandiikibwa asobola okutegeera ensomesa etali ntuufu. Okugeza, omukkiriza asomye ku mirimu gya Taata, Omwana, n’Omwoyo Mutukuvu mu Matayo 3:16-17 awakanyizaawo ensomesa yonna ewakanya Obusatu bwa Katonda (Trinity). N’olw’ekyo, edaala erisooka kwekusoma Bayibuli era okukebera ensomesa yonna ngokozesa ebwandiikibwa kyebigamba.\nYesu yagamba, omuti gutegeererwa ku bibala byagwo. (Matayo 12:33). Bwoba ononya ebibala, bibino ebintu ebisatu byolina okukebera eri oyo yenna asomesa okulaba obutuufu bw’ebyo byasomesa.\n1)\tOmusomesa ayoera kki ku Yesu? Mu Matayo 16:15-16, Yesu abuuza, “Naye mmwe mumpita mutya? Simooni Peetero n'addamu n'agamba nti Ggwe Kristo, Omwana wa Katonda omulamu. Okuddamu Petero kweyaddamu, Yesu agamba Petero nti “ oli wamukisa.” Mu 2 Yokaana 9, tusoma, “Buli muntu ayitirira n'atabeera mu kuyigiriza kwa Kristo talina Katonda: abeera mu kuyigiriza okwo, oyo alina Kitaffe era n'Omwana.” Kitegeeza nti Yesu Kristu n’omulimu gwe ogw’okulokola mukulu nnyo; wekuume omuntu yenna agaana nti Yesu yenkana ne Katonda, omuntu anafuya saddaka ya Yesu, oba awakana nti Yesu yajja mu mubiri. Okusooka, Yokaana 2:22 egamba, “Omulimba ye ani wabula oyo agaana nga Yesu si ye Kristo? Oyo ye mulabe wa Kristo, agaana Kitaffe n'Omwana.”\n2)\tOmusomesa ono abuliira enjiri? Enjiri emanyiddwa nga amawulire amalungi ag’okufa, okuzikibwa, n’okuzuukira kwa Yesu okusinziira ku byawandiikibwa (1 Abakkolinso 15:1-4). Newankubadde nga ebigambo, “Yesu akwagala”, “Katonda ayagala okuliisa abayala”, “Katonda ayagala okuggaggawaza”, eyo ssi ye njiri. Nga Pawulo bwelabula mu Baggalatiya 1:7, “si ndala, wabula abantu ababateganya, abaagala okukyusiza ddala enjiri ya Kristo.” Tewali muntu yenna wadde abuliira alina lukusa kukyusa bubaka Katonda bweyatuwa. “Nga bwe twasooka okwogera, bwe ntyo bwe njogera kaakano nate nti Omuntu bw'ababuuliranga enjiri wabula nga bwe mwaweebwa, akolimirwenga.”(Abaggaliya 1:9).\n3)\tOmusomesa alaga embala egulumiza Katonda? Mu kwogera ku basomesa ab’obulimba, Yudda 11 agamba, “Zibasanze! kubanga batambulira mu kkubo lya Kayini, ne baddukanira mu kukyama kwa Balamu olw'empeera, ne babulira mu kuwakana kwa Koola.” Kitegeza nti, omusomesa omukyamu alabibwa olw’amalage (Kayini yagaana enteekateeka ya Katonda), amululu (Balamu alagulira olw’sente), n’okujeema kwa Koola (Koola yeyimusa okusukkuluma Mussa). Yesu agamba nti twewale abantu abalinga abo era nti tuja kubategeerera ku bibala byabwe. (Matayo 7:15-20).\nOlw’okweyongerayo okusoma, soma wetegereze naddala ebitabo ebyawandiikibwa okulwanyisa ba nnabbi n’abasomesa ab’obulimba mu Kanisa: Abaggalatiya, 2 Petero, 1 Yokaana, 2 Yokaana 2, ne Yudda. Ebiseera ebisinga kiba kizimu kutegeera bannabi n’abasomesa ab’obulimba. Sitaani yeraga nga Malayika w’omusana (2 Abakkolinso 11:14), era n’abaweereza be beraga nga abaweereza ab’obutukirivu (2 Abakkolinso 11:15). Ngatutegedde amazima, wetunasobola okutegeera obulimba.\nDdayo ku Luganda Ewasokerwa


Bukedde Online - Abatujju basse 3\nAbatujju basse 3\nEbikwatta ku nnaggagga Tribert Rujugiro Ayabatwa asattiza Kagame\nABATUJJU bazzeemu okutta kati kumpi buli lunaku mu mawanga ag'enjawulo waliwo omuntu ey'esuulamu akambayayaaya n'akuba abantu amasasi n'abatta n'okulumya abawerako.\nEggulo mu kibuga Utrecht e Budaaki omusajja yalumbye abaabadde batambulira mu ggaali y'omukka n'asasira amasasi mu bantu. We bwazibidde ng'omuwendo gw'abafudde baweze basatu wadde nga bangi baalumiziddwa.\nOlwamaze okukola obulumbaganyi buno omusajja n'adduka olwo poliisi n'etandikirawo okumuyigga. Entambula yasannyaladde okumala ekiseera n'amasomero ne bagalagira okuggalawo basooke bayigge omutujju. Bino we bijjidde, nga ku nkomerero ya wiiki ewedde omusajja Brenton Tarrant 28 e New Zeland yaluse olukwe n'alumba abantu abaabadde mu mizikiti e Christchurch n'abakuba amasasi n'atta abantu 50 abalala ne bagendera ku bisago.\nOno baamukutte ne bamutwalirawo mu kkooti gye baamusomedde emisango gy'okutta abantu ng'akozesa emmundu. Eggulo ku Mmande, poliisi yakedde kukola kikwekweto n'ezinda amaka ga nnyina n'egaaza. Waabaddewo okukungubaga mu mawanga ag'enjawulo ng'e Pakstan gye baakuhhaanye ne bakoleeza emisubbaawa nga bajjukira n'okukungubagira abantu abaafudde\nAwoza gwa kutulugunya mwana wa bba\nAfumise eyali bba ekiso n'amutta nga yeerwanako\nEyasuulawo omwana we n'agenda okukola poliisi emukutte


Bukedde Online - Ab'amasomero g'obwannannyini balaze engeri gye beetegeseemu okuddamu okusomesa mu mbeera ya COVID\nAb'amasomero g'obwannannyini balaze engeri gye beetegeseemu okuddamu okusomesa mu mbeera ya COVID\nNABILLAH ABUUZIZZA ABA FDC NTI BWEMUBA MUG...\nABAKULIRA amasomero g'obwanannyini bateegezezza nga bwebetegese okuddamu okusomesa abaana.\nBano nga bakulemberwa ssentebe waabwe Joseph Kiggundu babangudde bannaabwe okuva mu masomero ag'enjawulo ku ngeri gye basobola okuteekateeka amasomero gaabwe nga bagoberera ebiragiro ebyatekebwako gavumenti bweyali ekkiriza amasomero okuddamu okukola.\nKiggundu yagambye nti nga bannayini masomero gano mukisa munene gavumenti okubakkiriza okuddamu okukola ne basaba bannaabwe abatanetegeka banguye baddemu okusomesa abaana b'eggwanga ku lunaku pulezidenti lweyabawa.\nAbasomesa abeetabye mu musomo guno bategezezza nti bamaze okussaawo ebifo awanaabirwa engalo, sanitayiza, okwawula mu buliri bw'abaana, obusenge awasobola okukuumirwa basuubirwamu obulwadde, n'ebirala.\nPulezidenti Museveni ne ministule yebyenjigiriza bakkirizza abaana abali mu bibiina ebyakamiririzo okuddamu okusoma nga October 15, era Kiggundu yagambye nti luno balwetegekedde nga ne Covid ayongedde okubawa omukisa okukola ebintu ebimu era bakubitwala nga kitundu ku bulamu obwa bulijjo.\nAmerika abatujju ebataddeko buwumbi\nAbatujju lwe baakuba bbomu mu Kampala